EU: U Srbiji skroman, u Hrvatskoj najslabiji rast | EurActiv Srbija\nEU: U Srbiji skroman, u Hrvatskoj najslabiji rast\nTurska je imala najsnažniji ekonomski rast 2011. godine, Srbija skroman, a u Hrvatskoj je utvrđeno najslabije povećanje privredne aktivnosti od svih analiziranih zemalja - kandidata i potencijalnih kandidata za članstvo u Evropskoj uniji. To pokazuje najnovija ekonomska analiza Evropske komisije u Briselu, u koju je agencija Beta imala uvid. U izveštaju se navodi da je rast bruto domaćeg proizvoda (BDP) u Srbiji 2011. godine bio 1,9% u Crnoj Gori 2,7 %, u Hrvatskoj 0,6%, u Makedoniji 3,0 %, dok za Bosnu i Hercegovinu, Albaniju i Kosovo nije bilo podataka. Srpske devizne rezerve su stabilne, vlada u Beogradu je "izgleda održala makroekonomsku stabilnost u sve većoj globalnoj neizvesnosti" i s Međunarodnim monetarnim fondom (MMF) utvrdila načelni sporazum, navela je Evropska komisija u najnovijoj ekonomskoj analizi.\nKomisija je ocenila da su domaća potražnja i potrošnja bile slab faktor privrdnog rasta, kao i da su investicije sporo rasle. U izveštaju o Srbiji je navedeno i da je broj zaposlenih smanjen za tri odsto i da je prošle godine dostigao "istorijski nizak nivo od million i 760 hiljada lica koja su imala posao".\nDo toga je došlo, kako je napomenuto, uprkos pogoršanju trendova u spoljnjoj tražnji i trgovini u Evropskoj uniji i u svetu.\nU zemljama Zapadnog Balkana je zabeležen dalji pad inflacije, izuzev u Hrvatskoj, iako je rast cena na malo u toj zemlji i dalje nizak, 2,1%.U Srbiji je u decembru stopa inflacije bila 7,0 % što je iznad cilja Narodne banke, napominje se u izveštaju Evropske komisije.\nDeficit platnog bilansa je povećan u Albaniji, BIH i Srbiji, a u Hrvatskoj je, posle dugog nepovoljnog kretanja, prvi put zabeležen suficit od 0,4 %, dok je veoma visok deficit platnog bilansa, 20 %, ostao nepromenjen u Crnoj Gori.\nEvropska komisija je ocenila da "izgleda da je u više ekonomija - a to se odnosi na Hrvatsku, Makedoniju, Kosovo i Srbiju, budžet bio na kursu zvanično utvrđenih ciljeva i planova".\nZa Makedoniju je navedeno da je budžetski deficit 2011. godine dostigao 2,5 %, u Hrvatskoj 5,5 %, a u Crnoj Gori 3,2 %.\nJavni dug premašio dozvoljenih 45%BDP\nU izveštaju EK navedeno je da su to "ključni nalazi" o Srbiji i podvlači da je Međunarodni monetarni fond konačno odobravanje stend-baj "aranžmana iz predostrožnosti" od milijardu i sto miliona evra uslovio rebalansom budžeta Srbije za 2012. godinu.\nEK je u analizi, u koju je imala uvid agencija Beta, konstatovala da je odluka o dodeljivanju statusa kandidata za članstvo Srbije u EU, "uz priznanje da je Srbija ostvarila značajan napredak", pomerena za februar i mart.\nIstaknuto je da je rast bruto domaćeg proizvoda (BDP) Srbije smanjen na pola postotka u trećem kvartalu prošle godine, dok je u drugom kvartalu još bio 2,5 %, ali se ukazano i da je "ravan ekonomske aktivnosti održana u poslednjem kvartalu". Na osnovu prve procene, ukupni BDP Srbije u 2011. godini porastao je za 1,9 %, dok je u 2010. bio 1%.\nEkonomski rast u Srbiji u prošloj godini je, kako je ocenila EK, uglavnom bio podstican izvozom "koji je ostao snažan uprkos jačanju kursa dinara tokom godine i pogoršavanju prilika kod glavnih trgovinskih partnera Srbije".\nU analizi EK se dodaje da je stopa nezaposlenosti porasla na 23% radno sposobnog stanovništva, dok su plate i penzije, iako su odmrznute, realno porasle samo za 0,3 %.\nDeficit platnog bilansa Srbije za devet meseci prošle godine bio je, kako je navedeno, za 16 % viši nego godinu dana ranije, dok je trgovinski deficit porastao za 9%.\nIzvoz je porastao za 17,5 % u prvih deset meseci 2011. godine, a uvoz za 14 procenata, devizne rezerve su uvećane na 12 milijardi evra, a srpski spoljni dug ostao je relativno na istom nivou i iznosio je 24 milijarde evra, piše u izveštaju EK.\nUkazano je na podatke srpske vlade da je inflacija u prošloj godini svedena na sedam odsto u odnosu na 10,3 % u 2010, uz ocenu da je to znatno više od tri do šest odsto, koliko je kao cilj postavila Narodna banka Srbije.\nU analizi EK je navodeno da su prihodi budžeta Srbije neznatno povećani u oktobru, tako da je budžetski deficit dostigao 4,5 % BDP, dok bi u 2012. trebalo da bude sveden na 4,25%, što je i dogovoreno s MMF-om.\nJavni dug Srbije je dostigao 14,5 milijardi evra krajem novembra prošle godine, što je premašilo utvrđenu fisklanu granicu od 45 % BDP, ukazala je EK.\n: U Hrvatskoj počela kampanja o pristupanju EU\n: Srbija tri puta siromašnija od proseka EU


DS podnosi prijave protiv Vučića, Stefanovića i Lončara\nDemokratska stranka saopštila je danas da će podneti krivične prijave protiv predsednika Vlade Srbije Aleksandra Vučića, ministra unutrašnjih poslova Srbije Nebojše Stefanovića i ministra zdravlja Zlatibora Lončara jer su, kako se navodi, zloupotrebili državne institucije.\nLider DS-a Bojan Pajtić rekao je na konferenciji za novinare u Beogradu da su državni funkcioneri juče prekršili zakone, izazivali strah medju gradjanima, širili paniku, stvarali atmosferu državnog udara i pokušavali da uvedu strahovladu.\nPajtić je rekao da gradjani, kada se pojavi u medijima tekst za koji smatraju da nije istinit, mogu da podnesu tužbu za klevetu nadležnom državnom organu i da je to instrument koji je i premijer trebalo da iskoristi, a ne da privatizuje državu.\n„Vučić je pokazao da ne doživljava sebe kao slugu, već gospodara gradjana Srbije i da za njega ne važe Ustav i zakoni koji važe za sve ostale u ovoj zemlji. Kada se pojavi neki tekst koji smatra da je lažan, gradjanin pokreće tužbu za klevetu i to je instrument i predsedniku vlade i nisu mu na raspolaganju kordoni, cevi, fantomke, pretnje, tužilaštvo i policija ako se ne slaže sa nekim člankom u nekom mediju“, istakao je Pajtić.\n30.11.2015 u 16:22 / Odgovori\nOvaj Pajtic baš lupeta. Pa kome ti da podneseš prijavu kada si pokrao sve što se dalo pokrasti, pokrij se ušima i moli boga da ne podnesu prijavu za tvoja zlodela jer tada dugo, dugo neces ići na Brione.


Rafet Husović: Manjinskim partijama funkcija potpredsjednika Skupštine | Bošnjačka stranka Crne Gore\nHome Izjave\tRafet Husović: Manjinskim partijama funkcija potpredsjednika Skupštine\nRafet Husović: Manjinskim partijama funkcija potpredsjednika Skupštine\nwritten by admin 23/10/2012\nPodgorica – Dodjeljivanje funkcije potpredsjednika parlamenta predstavniku manjinskih partija predstavljalo bi uvažavanje autentičnih zastupnika nacionalnih zajednica i dobra poruka Evropskoj uniji (EU) da država učvršćuje poziciju manjina u institucijama, smatra lider Bošnjačke stranke (BS) Rafet Husović.\nOn je kazao da, što se tiče predstavnika manjinskih partija, Vlada može da bude formirana i naredne sedmice, ali da Evropska Crna Gora treba da “poradi na tome”, jer novu izvšnu vlast čeka mnogo obaveza.\nUpitan da li smatra da bi ovog puta jedan od potpredsjednika parlamenta trebalo da bude iz manjinskih partija, Husović je kazao da im personalna rješenja nijesu u prvom planu.\n“Ali smatramo da bi takav ustupak Evropske Crne Gore bio dobar znak uvažavanja manjinskih partija kao autentičnih zastupnika nacionalnih zajednica. Ujedno to je dobra poruka prema EU da Crna Gora učvšćuje poziciju manjnskih naroda u institucijama”, rekao je Husović agenciji MINA.\nOn je ponovio da smatra da dolazi vrijeme da neko iz manjinskih naroda, “a Bošnjaci su najbrojniji među njima”, bude na jednoj od najviših državnih funkcija.\n“To bi svakako bila dobra potvrda društvene realnosti multietničke i multivjerske Crne Gore”, smatra Husović.\nOn je naglasio da za njih nijesu u prvom planu personalna ili resorna rješenja, već sistemsko rješavanje nekih pitanja važnih za manjinske narode u Crnoj Gori. “Tu mislimo, u prvom redu, na veća ulaganja u sredine u kojima žive manjinski narodi”, naveo je Husović.\nHusović je pojasnio da su zahtjevi BS-a za učešće u vlasti nakon poslednjih izbora sličnim onim i 2009 godine, kada su sklapali preizborni savez.\n“Imali smo razumijevanje za sporiju dinamiku ostvarivanja ovih zahtjeva, zbog globalne ekonomske krize i evropskih obaveza države, ali mislimo da su sada stvoreni preduslovi da se ova pitanja rješevaju temeljnije i brže”, ocijenio je Husović.\nNa pitanje da li će u pregovorima tražiti i izmjene nekih zakona ili propisa, Husović je rekao da će se predstavnici manjinskih naroda, kao i do sada, konstruktuvno ponašati i podržati sva dobra zakonska rješenja koja vode ka učvšćivanu Crne Gore, kao države vladavine prava u smjeru evroatlantskih integracija.\nPrema njegovim riječima, BS je osnovana prije nešto više od šest godina i veoma su strpljivo i marljivo radili na infrastrukturi stranke, osnivanju novih odbora i prisustvu u svim sredinama gdje žive žive njihovi sunarodnici.\n“Posebno nam je bio važan rad sa omladinom i mislim da smo tu postigli dobar rezultat, kroz podršku najvećeg broja mladih ljudi. Napravili smo i dobru saradnju sa dijasporom, i sve su to naši birači prepoznali”, ocijenio je Husović.\nOn je poručio da im je veoma važno da njihovi birači prepoznaju i konstruktivan odnos prema vitalnim državnim interesima i podršku reformama, demokratizaciji i unaprijeđenju ekonomskog ambijenta.\n“Mislimo da će naša programska zalaganja i posebno rad u institucijama imati sve veću podršku naših sunarodnika u vremenu koje je ispred nas”, poručio je Husović.


Poseta predškolske ustanove "Dečiji dani" vrtić "Mrvica"\nVrtić "Mrvica" je jedan od objekata koji su obuhvaćeni projektom Termalne rehabilitacije javnih zgrada u gradu Beogradu, koji će se finansirati iz sredstava IPA 2020. U fokusu je povećanje energetske efikasnosti javnih objekata. Ovim projektom obuhvaćena su četiri vrtića i jedna osnovna škola.\n"Cilj ovog projekta je da obnovimo vrtić kako bi deci bio lepši i sigurniji svakodnevni boravak, da imaju prostorije koje su adekvatno opremljene i koje se adekvatno rashlađuju i zagrevaju. U toku je izrada projektno-tehničke dokumentacije, očekujemo da ćemo to završiti do kraja ove godine i u narednoj godini očekujemo početak radova" - istakla je direktor Regionlane agencije za razvoj i evropske integracije Beograd Snežana Radinović.\nZamenik predsednika opštine Stari Grad Aleksandar Puača rekao je koliko je važno za opštinu Stari Grad što je upravo vrtić "Mrvica" izabran kao jedan od pet objekata koji će biti rekonstruisan u okviru IPA 2020. Tako da će naši mališani imati mnogo komforniji boravak i kvalitetnije provedeno vreme.\nDirektor PU "Dečiji dani" Sanja Lazović iskazala je svoje veliko zadovoljstvo što su danas imali priliku da ugoste direktora RAREI Beograd, gospođu Radinović koja je učinila čast da poseti vrtić, upozna kako izgleda naš objekat konkretno i upoznala je decu.\nMore in this category: « Obaveštenje za klijente - Program finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima usled pandemije COVID – 19 izazvane virusom SARS-COV-2\tKonferencija povodom obeležavanja 20 godina rada Regionalne agencije za razvoj i evropske integracije Beograd »


Inter Club Fedeli – Inter u Srcu – FIFA uvodi kontrolu transfera\nFIFA uvodi kontrolu transfera\nMeđunarodna nogometna federacija promovirala je novi sistem kontrole transfera igrača, sa ciljem da se konačno stane na put raznim zlouporabama i pranju novca.\nFIFA navodi da je riječ o veoma jednostavnom sistemu, koji bi putem interneta povezao sve klubove, kako bi podaci o transferima igrača bili transparentni i lako dostupni. FIFA je precizirala da će od listopada ove godine tražiti od oko 3.000 klubova iz 150 zemalja da sve podatke vezane za transfere igrača unose u zajedničku bazu podataka.\nKlubovi će biti obvezni da svaki transfer prijave FIFA i da podnesu dokaze o plaćanju, uz navođenje svih menadžera koji učestvuju u posredovanju, kao i sva ostala dokumenta koja potvrđuju da je igrač promijenio poslodavca.\n“Nogometni transferi su jedine novčane transakcije u svijetu u kojima otprilike milijardu dolara na godišnjem nivou nitko ne provjerava. Uvođenjem novog transparentnog sistema tom haosu će doći kraj”, izjavio je šef FIFA zadužen za borbu protiv korupcije Mark Goddard. On je to tržište slikovito nazvao ‘nepreglednom džunglom’.\nGoddard je podvukao prednosti novog sistema, koji je praktično već u funkciji, pošto je kroz njega registrirano više od 4.000 transfera od 2008. godine.\n“Ovo sigurno nije najbolje moguće rješenje. Ipak, na ovaj način želimo osigurati da će novac sigurno doći do klubova, kao i da će predmet kupovine i prodaje biti nogometna, a ne komercijalna, ili neka druga vrijednost”, objasnio je Godard.\nPrevious PostINTER - CHELSEA 2 - 1 Next PostPolazak autobusa za Udine u nedjelju u 8h iz Zagreba


Rezultati preliminarnih pregovora SKONUS, KONUS i MPNTR: Veći broj rata za školarinu,moguće smanjenje granice za budžet - čeka se procena finansija iz Vlade RS u ponedeljak - Magazin Student\n4 септембра, 20205 септембра, 2020\nApsovetnski rokovi, mogućnost plaćanja školarine u nekoliko rata, sigurnost u ostanku u domovima i predlog Kriznom štabu Vlade Republike Srbije da tokom školske 2020/21 neće biti naglih promena u radu na fakultetima i domovima samo su neke od beneficija koje su obećane na jučerašnjem sastanku Ministra i predstavnika Ministarstva nauke prosvete i tehnološkog razvoja (MPNTR), Konferencije univerziteta Srbije (KONUS) i predstavnika Studentske konferencije univerziteta Srbije (SKONUS).\nOdluka o smanjenju broja bodova potrebnih za finansiranje iz budžeta RS – složen ali moguć proces\nOdluka o smanjenju potrebnih poena za finansiranje iz budžeta RS za školsku 2020/2021 je jako složen proces. Potrebno je da MPNTR uputi Vladi RS predlog o izmeni Zakona o viskom obrazovanju u kome će će se definisati tačan broj poena za budžet. Nakon finansijske procene Vlade RS predlog izmena prepušta se Skupštini Republike Srbije na glasanje – navodi naš izvor.\nKako naš nezvanični izvor blizak predsedništvu SKONUS-a saznaje nastavak dijaloga odvijaće se u sledećem tonu:\nPreliminarni pregovori predviđaju pozitivan ishod zahteva da se obezbedi studentima veći broj rata za školarine na svakoj visokoškolskoj ustanovi.\nApsolventski rokovi odvijaće se najverovatnije po ustaljenim rasporedima dok se ponovno polaganje predispitnih obaveza u svim ispitnim rokovima može realizovati na fakultetima na kojima je i do sada to bila praksa.\nRok za upis na master i doktorske studije verovatno će biti produžen. Prolongiranje plaćanja master rada na nekoliko meseci verovatno će biti još jedna od olakšica sa studente.\nUpis do 90 ESPB biće omogućen samo studentima završnih godina, dok će studentima kojima ističe rok završetka studija biće produžen.\nOrganizovanje nastave svaki univerzitet će prospisati svojom pravilnikom da li će biti online, uživo ili kombinovano (online/uživo).\nSvi zahtevi o bezbednosti studenata i zaposlenih tokom upisa, nastave i polaganja su za sada prihvaćeni.\nPomoć brucošima - STUDENTI MENTORI\nN сеп 05, 2020 at 11:46AM\nDa li se ovo “studentima zavrsnih godina” odnosi na studente trece i cetvrte godine ili samo cetvrte?\nIva сеп 07, 2020 at 6:31PM\n2 дана agoUrednik on Odložena kolokvijumska nedelja na FON-u


“Đurini osnovci” pobednici ovogodišnjeg kviza “5+” – TV Kikinda\n“Đurini osnovci” pobednici ovogodišnjeg kviza “5+”\nNakon završnog ovogodišnjeg kviza, „5+“, u kom su svoje znanje pokazali učenici svih 15 osnovnih škola na teritoriji grada i okolnih sela, pobedili su najbolji, pokazavši svoja znanja, brzinu i logiku, kao i pripremljenost. I ovoga puta je televizija Rubin za tri prvoplasirane škole pripremila nagrade.\nNa prvom mestu, očekivano i sa najviše takta, svoj uspeh su pokazali đaci OŠ „Đura Jakšić“. Na vrlo smiren i dostojanstven način doneli su pobedu školi koja je poznata u Kikindi zbog niza dobrih rezultata na raznim takmičenjima, angažovanja kako đaka tako i nastavnika, te je uspeh bio i očekivan\nTreće mesto je pripalo OŠ „ Vasa Stajić“ , koja se nalazi u Mokrinu i najveća je škola po broju đaka od svih seoskih škola. Đaci iz Mokrina su do sada u svim takmičenjima Kviza “5+” uspešno osvajala prva tri mesta.\nNa drugom mestu đaci OŠ „Feješ Klara“ su pokazali koliko znači dobra saradnja, zajedništvo, usvojene sugestije nastavnika, ali i drugarski odnos. Ovo je prvi put da se ova škola nađe među prvih tri.\nSve ostale škole, koje su učestvovale takođe su bile u približnom rangu, te je na ovakav način i dokazano da se i đaci i nastavnici trude i da im je svima zajednički cilj da iz osnovne škole učenici izađu sa što više znanja.\nRedakcija naše TV RUBIN polako se priprema već i za sledeću sezonu kada će neka nova generacija, dobro pripremljenih đaka, kroz zabavu i upoznavanje sa vršnjacima i uz mentorstvo svojih nastavnika, pokazati da znaju i to za 5+!\n← U toku je zaštita vinograda od bolesti i insekata Čukljevi-bolest modernog čoveka →


NEMAČKA Archives - Novinar.rs\nTeam Novinar 6 dana ago\nNemački ministar ekonomije Robert Habek kaže da njegova zemlja ne može da primeni gasni embargo protiv Rusije. Kako Habek navodi, takva odluka imala bi za posledicu ugrožavanje bezbednosti Nemačke. – […]\nNekadašnji ambasador u Nemačkoj profesor Ivo Visković kaže za RTS da Berlin ima razumevanje za poziciju Srbije u vezi sa ratom u Ukrajini. Smatra da se mora očekivati da se […]\nPredsednik Srbije Aleksandar Vučić obratio se novinarima nakon sastanka sa ministarkom spoljnih poslova Nemačke Analenom Berbok. Predsednik Vučić je rekao da je razgovarano o evropskoj perspektivi Srbije i krizi u […]\nSrpski predsednik Aleksandar Vučić će na poziv nemačkog kancelara Olafa Šolca danas boraviti u Berlinu, gde će razgovarati sa nemačkim zvaničnikom o najaktuelnijim ekonomskim i političkim temama, ratu u Ukrajini, […]\nTeam Novinar 3 sedmice ago\nNemačka se neće protiviti embargu Evropske unije na uvoz ruske nafte, iako ne smatra da je to najefikasnije sredstvo da se nanese šteta predsedniku Rusije Vladimiru Putinu, izveštava “Blumberg”. Nemački […]\nNOVI PROBLEM ZA NEMAČKU Banke u mukama\nTeam Novinar 1 mesec ago\nOd početka nedelje vrednost deonica „Komercbanke“ i „Dojče banke“ dramatično je pala, a taj pad dostizao je i više od 10 odsto. Uzrok pada je to što američki investitor „Kapital […]\nNikola Tizić: Sve sam pogodio! Ukoliko se ne okrene Rusiji Evropa će biti pred ekonomskim kolapsom!\nNikola Tizić, privredni analitičar i član Izvršnog odbora sindikata industrijalaca Evrope osvrnuo se na nedavno dat intervju Portalu Balkanska u kojem je do detalja razobličio lažnu sliku o Zapadu […]


Poslanici od jeseni u novim klupama – mojKontakt portal – Radio Televizija Kontakt\n“Ove firme dostavile su najpovoljnije ponude i one su niže od iznosa novca koji smo predvidjeli za ove namjene. Za sistem je bilo planirano 650.000, a za namještanje i razmještanje 60.000 KM” rekao je generalni sekretar Narodne skupštine Republike Srpske Marko Aćić.\n“Novi tender raspisali smo početkom godine i uspješno je okončan, tako da krećemo u realizaciju ovih poslova i jesenje zasjedanje počeće u novom ruhu”, napomenuo je Aćić.\n“Zvuk mikrofona je loš, a kartice za identifikaciju imaju loš kontakt pa se često dešava da se poslanici prijave za poslaničko pitanje, a kontrolna tabla ih ne registruje. Sve to dovodi do problema u radu parlamenta” rekao je Aćić i dodao da postoji bojazan da sistem padne, pa bi glasove poslanika morali brojati ručno.\n“Premijer i ministri će umjesto sadašnje pozicije pored poslanika biti okrenuti ka poslanicima i gledaće se oči u oči” naveo je Aćić.


Članovi Odbora za evropske integracije posjetili rukovodstvo Glavnog grada\nThursday, 17 October 2019 16:01\nOrganizovani susreti sa rukovodstvom Glavnog grada na temu: „Upravljanje otpadnim vodama i tretiranje otpada"\nU sklopu aktivnosti posvećenih ključnim izazovima u okviru pregovaračkog poglavlja 27 – Životna sredina i klimatske promjene, delegacija Odbora za evropske integracije nastavlja sa posjetama Glavnom gradu i opštinama, te konketnim lokacijama posebno važnim za zaštitu životne sredine u Crnoj Gori i za pregovarački proces sa EU.\nDanas su članovi Odbora u okviru svojih nadzornih aktivnosti posjetili Glavni grad Podgorica. Ovom prilikom, delegacija Odbora održala je sastanak sa zamjenikom gradonačelnika Glavnog grada Časlavom Vešovićem, sekretarom Sekretarijata za komunalne poslove Markom Rakočevićem, direktorom Deponije d.o.o. Arsenijem Boljevićem, direktorom Čistoće d.o.o. Andrijom Čađenovićem, šeficom Službe za međunarodnu saradnju Glavnog grada Ljiljanom Šćepanović i zamjenicom izvršnog direktora Vodovoda i kanalizacije d.o.o. Snežanom Dabetić.\nSa njima je razgovarano o tretmanu otpadnih voda i upravljanju otpadom kao posebnim kako lokalnim tako i državnim izazovima, koji su posebno važni za Glavni grad kao najveću opštinu u Crnoj Gori.\nPoslanike su interesovala sljedeća pitanja: izgradnja budućeg Postrojenja za prečišćavanje otpadnih voda, kao ključni dio projekta „Sakupljanje i prečišćavanje otpadnih voda u Glavnom gradu Podgorica“ ukupne vrijednosti 50 miliona eura - postojanje precizne lokacije u prostorno planskoj dokumentaciji i svih neophodnih radnji u pogledu postavljanja, ispitivanja i puštanja u rad budućeg postrojenja; kapaciteti u pogledu opreme i metode tretiranja otpada; rad reciklažnih centara i samoodrživost reciklažnih dvorišta; prevazilaženje problema u vezi sa povećanjem broja neuređenih odlagališta u budućnosti, tretiranje drugih vrsta otpada kao što su industrijski, medicinski, hemijski, veterinarski i građevinski; uticaj planiranih projekata na promjene cijena usluga u ovim oblastima; kao i edukacija lokalnog stanovništva o evropskim standardima u vezi tretmana otpada.\nUprava Glavnog grada je kazala da nema više ni planskih ni imovinsko pravnih barijera u pogledu izgradnje budućeg postrojenja, i kao posebno značajno istakla da će korišćenjem budućeg postrojenja kvalitet vode ispusta u rijeku Moraču biti bliži standardu A1 nego A2, što je čak i iznad EU standarda. Poslanici su upoznati sa metodama tretiranja otpada na teritoriji Glavnog grada, i posebno sa kapacitetima i radom Deponija d.o.o. Istaknuta je i činjenica da će obaveza postojećih i budućih industrija biti da obezbijede sopstveni sistem za prečišćavanje industrijskog i drugih vrsta otpadnih voda i otpada.\nTokom razgovora, poslanici su upoznati i sa ključnim izazovima u upravljanju otpadom i otpadnim vodama na teritoriji Glavnog grada. Zajednički je zaključeno da je donošenje novog Zakona o komunalnim djelatnostima zajednički cilj u vezi usvajanja što kvalitetnijih zakonskih rješenja koja će doprinijeti efikasnijem funkcionisanju lokalnih uprava, posebno Glavnog grada, kao najsloženije i najveće lokalne uprave u Crnoj Gori. Dodatno, poseban akcenat je stavljen na činjenicu da bi Vlada trebala donijeti i adekvatne podzakonske akte u ovoj oblasti. Poslanici su pohvalili način na koji gradska uprava pristupa dostizanju evropskih normi u oblasti zaštite životne sredine.\nNa sastanku je bilo riječi i o kapacitetima Glavnog grada Podgorice za korišćenje pretpristupnih fondova EU (IPA) i o uspješnosti u realizaciji konkretnih projekata. Istaknuto je da je dolaskom nove uprave formirana posebna organizaciona jedinica - Služba za međunarodnu saradnju, u čijoj strukturi se nalazi IPA tim. Akcenat je stavljen na dalje povezivanje lokalnog IPA tima sa Mrežom opštinskih projekt menadžera, u pogledu prenošenja stručnih iskustava i obezbjeđivanja kvalitetnih obuka i radionica.\nSva ključna pitanja o kojima je razgovarano u sklopu posjete, biće predstavljena i razmatrana tokom predstojećeg okruglog stola i konsultativnog saslušanja posvećenog poglavlju 27, koje će Odbor organizovati u novembru, kako je ranije najavljeno.\nDelegaciju Odbora za evropske integracije u današnjoj posjeti činili su zamjenik predsjednika Odbora Adrijan Vuksanović i članovi Odbora Marija Ćatović, Daliborka Pejović, Momčilo Martinović i Sanja Pavićević.


Održan seminar u okviru druge komponente projekta „Partnerstvo i izgradnja kapaciteta put do održivog razvoja“ - Dnevnik Juga\nPočetna / DRUŠTVO / Održan seminar u okviru druge komponente projekta „Partnerstvo i izgradnja kapaciteta put do održivog razvoja“\nOdržan seminar u okviru druge komponente projekta „Partnerstvo i izgradnja kapaciteta put do održivog razvoja“\nIna Dendić 26/11/2018\tDRUŠTVO, Medvedja Ostavi komentar\nCentar za razvoj Jablaničkog i Pčinjskog okruga je na Кopaoniku organizovao dvodnevni seminar o primeni pravila i procedura usvajanja EU sredstava, kao i indetifikovanje glavnih izazova u implementaciji projekta.\nSeminaru su prisustvovali predstavnici gradova i opština Jablaničkog i Pčinjskog okruga koji su uključeni u realizaciju projekta „Partnerstvo i izgradnja kapaciteta put do održivog razvoja“ koga finansira Razvojna agencija Srbije, Centar za razvoj Jablaničkog i Pčinjskog okruga i 12 gradova i opština ova dva okruga. Ispred opštine Medveđa, dvodnevni seminar je pratio predsednik opštine, dr Nebojša Arsić.\nSeminar se organizuje u okviru druge komponente ovog projekta koji ima za cilj podizanje kapaciteta zaposlenih u jedinicama lokalnih samouprava. Prva komponenta je umrežavanje gradova i opština Jablaničkog i Pčinjskog okruga i opština severozapadnog regiona i regiona Skoplja u Makedoniji u cilju što bolje pripreme za učestvovanje u programu prekogranične saradnje Srbija – Makedonija, a povodom čega je održana međunarodna konferencija za umrežavanje u Skoplju.\nVrednost projekta „Partnerstvo i izgradnja kapaciteta put do održivog razvoja“ iznosi 3,7 miliona dinara i trajaće do sredine naredne godine.\nCilj dvodnevnog seminara je unapređenje znanja o pravilima i procedurama za usvajanje sredstava Evropske Unije kao i identifikacija glavnih izazova koji se javljaju kroz implementaciju projekata koje finansira Evropska Unija.\nTagoviPartnerstvo i izgradnja kapaciteta put do održivog razvoja projekat seminar\nPrethodni LOKALNI AKCIONI PLAN Subvencije od po 200.000 dinara za biznis ideje šesnaestoro Leskovčana\nSledeći Zlatna rukavica u Nišu test za najbolje sudije sveta


Kremlj obećava oštru reakciju na američko odbijanje viza ruskim diplomatama - Sputnjik Srbija\nKremlj obećava oštru reakciju na američko odbijanje viza ruskim diplomatama\n12:27 24.09.2019 (osveženo 14:15 24.09.2019) Preuzmite kraći link\n„Situacija je zabrinjavajuća i nedopustiva. Vašington krši svoje međunarodne obaveze. To je direktno kršenje međunarodnih obaveza Vašingtona, jer se ne radi o bilateralnoj poseti, već o poseti ruske delegacije Generalnoj skupštini UN“, rekao je predstavnik Kremlja novinarima.\nOn je naglasio da u takvim slučaju „Amerika daje svoju teritoriju sedištu UN i faktički jedino što Vašington može da uradi jeste da ograniči boravak članova ruske delegacije na teritoriju Njujorka“.\n„SAD nemaju pravo da uvode druge restrikcije onima koji idu u Generalnu skupštinu UN“, naglasio je Peskov.\n„To nesumnjivo zahteva oštru reakciju Moskve i ništa manju reakciju, prema našem mišljenju, Ujedinjenih nacija, jer situacija se neposredno tiče UN i njenog sedišta“, kazao je portparol ruskog predsednika.


Posle 20 godina ponovo otvoren Titov apartman na Jastrepcu\nRukovodstvo IMK "14.oktobar" iz Kruševca završilo je uređenje svog hotela "Ravnište" na Jastrepcu, u kome je 1963.boravio Josip Broz Tito i od danas je ovo odmaralište, posle 20 godina, ponovo počelo da radi.\n- Prvi gosti renoviranog hotela biće predstavnici Ministarstva odbrane, odnosno Vojno-tehničkog instituta koji će od sutra na ovoj planini vršiti ispitivanje modularne raketne višecevne artiljerije - rekao je Tanjugu Branimir Vučetić, izvršni direktor u "14. oktobru" za poslovni sistem.\n- Ovaj hotel izgrađen je 60-ih godina i u njegovom sastavu su osam soba i jedan apartman, a o reprezentativnosti govori i to da je predsednik Josip Broz Tito 1963.godine boravio u njemu - podsetio je Vučetić.\nOn je dodao da ovaj hotel 20 godina nije korišćen u komercijalne svrhe i da je posle novih ulaganja, imajući u vidu da se sve vreme radilo na održavanju infrastrukture, sada dostupan, pre svega, zaposlenima, poslovnim partnerima, ali i turistima.\n- Noćenje sa doručkom košta manje nego u gradu, oko 1.700 dinara, a planirano je da se ovog meseca postave putokazi, dok će se u narednih nekoliko meseci raditi na poboljšanju grejanja i krovnoj rekonstrukciji - kazao je Vučetić.\nHotel, podignut u maltene netaknutoj prirodi, radiće cele godine, a za sada se ne planiraju novi sadržaji.\nUSTAŠKI POZDRAV Tompson na Stradunu urlao "Za dom spremni" (VIDEO)


HomeDRUŠTVOUdruženje pedijatara Srbije preporučilo vakcinaciju dece starije od 12 godina Fajzerovom vakcinom\nUdruženje pedijatara Srbije saopštilo je danas da preporučuje vakcinaciju protiv korona virusa dece starije od 12 godina, imajući u vidu da novi podaci u vezi sa mutiranim sojem virusa pokazuju veću učestalost oboljevanja dece i mlađih nego do sada, kao i nešto težu kliničku sliku u toj populaciji i lakše i brže prenošenje na starije.\n„Vakcinaciju treba sprovesti što pre kako bi se sprečilo masovno oboljevanje u ovoj, ali i drugim starosnim grupama, sprečili teži oblici bolesti i omogućilo normalno školovanje na jesen. Prema svim dosadašnjim ispitivanjima vakcina koja se preporučuje za ovu populaciju je Fajzer biontek jer je bezbedna, sa veoma malim brojem nuspojava, uz postignuti procenat zaštite veći nego kod starijih (preko 95 odsto)”, navodi se u saopštenju, prenosi Beta.\nUdruženje pedijatara Srbije ističe da se to posebno odnosi na ugrožene kategorije, odnosno decu koja su zbog osnovne hronične bolesti, uključujući dijabetičare i gojaznu decu, u riziku za teške oblike korone.\n„U vreme zabrinjavajuće rasprostranjenog nepoverenja u vakcinaciju, udruženje podseća na značaj ove efikasne, jednostavne i bezbedne procedure kojom su sačuvani milioni života, pre svega dece, od opasnih zaraznih bolesti poput morbila, dečije paralize, velikih boginja i drugih. Zahvaljujući imunizaciji, danas su gotovo eliminisane bolesti koje su nekada bile ozbiljna javno – zdravstvena pretnja i nema sumnje da je masovna vakcinacija efikasan odgovor i u borbi protiv infekcije kovid 19”, dodaje se u saopštenju Udruženja pedijatara Srbije.


ПОДРШКА СТАРТАП ЕКОСИСТЕМУ ЗА КОНКУРЕНТНИЈУ ПРИВРЕДУ\t| Arhiva internet prezentacije Ministarstva privrede do 31. avgusta 2021. godine\n„Kada smo kreirali ovaj projekat namera nam je bila da pomognemo razvoj startap ekosistema, ali i ostalih početnika u poslovanju, kao i da pružimo podršku poslovnim inkubatorima koji predstavljaju značajnu kariku u tom procesu. Želeli smo da im pomognemo da unaprede kapacitete za pružanje usluga, što je najvažnija uloga koju oni imaju, ali i da podržimo one, već razvijene organizacije, koje mogu da daju kvalitet“, izjavila je pomoćnik ministra privrede Katarina Obradović Jovanović.\nOna je objasnila da je kroz EUBID projekat pomoć pružena i lokalnim samoupravama i drugim akterima koji bi želeli da investiraju i na taj način podrže razvoj startap ekosistema pomoću inkubatora. „To smo učinili tako što su razvijeni alati za uspostavljanje i upravljanje poslovnim inkubatorima, ali i za merenje glavnih indikatora njihove uspešnosti, kako bismo svoju pomoć usmerili u skladu sa nivoom podrške koja je pružena krajnjim korisnicima – stratapovima i drugim početnicima“, rekla je Obradović Jovanović.\nUz podršku projekta uspostavljene su veze lokalnih inkubatora sa veoma razvijenim institucijama za podršku startap ekosistema iz EU, pre svega baltičkih zemalja, što je još jedan značajan doprinos internacionalizaciji i razvoju ekosistema u Srbiji.\nPredstavnik Delegacije Evropske unije, Martin Klauke izjavio je da je EUBID prvi EU projekat u Srbiji koji je bio usmeren na podršku direktno inkubatorima, što je samo jedan element šire podrške koju EU pruža razvoju MSP sektora.\n„Fokusirani smo na unapređenje konkurentnosti kompanija kojima pružamo značajne konsultantske usluge, u saradnji sa Inovacionim fondom i Fondom za nauku pomažemo razvoj inovativnosti kroz podršku istraživanju i razvoju, dodelom grantova. Naredni korak u tom smeru su projekti koje upravo započinjemo: jedan je usmeren na uspešne startapove, drugi se tiče procesa digitalizacije preduzeća, a radimo i na unapređenju javne uprave, naročito poreskih i carinskih organa kako bismo omogućili bolje poslovno okruženje privatnom sektoru“, rekao je Klauke.\nNa završnoj konferenciji pod nazivom „Startap ekosistem – programi i usluge za podršku“ predstavljeni su različiti programi za podršku startapovima i u razgovoru sa eminentnim međunarodnim stručnjacima iz te oblasti objašnjeno je na koji način ti programi, i usluge koje pružaju inkubatori, mogu da doprinesu razvoju startap ekosistema u Srbiji.\nJedan od zaključaka, ne samo konferencije, već i stručnjaka koji su dve godine radili na projektu jeste da poslovna inkubacija u Srbiji ima perspektivu i može da izbori mesto na mapi Evrope, ali da je potrebno više raditi na unapređenju i standardizovanju usluga, kako bi manje razvijeni početnici u poslovanju, ali i inovativni startapovi znali šta mogu da očekuju od tih institucija.\nIstovremeno, glavni uslovi za uspeh i razvoj samih inkubatora su njihovo umrežavanje i internacionalizacija, jer će samo na taj način biti dovoljno snažni da pruže adekvatnu podršku firmama, idejama i proizvodima koji se u njima razvijaju.\nGovoreći o preduslovima za razvoj uspešnog startap ekosistema ekspert EUBID projekta Tomas Černevičius je naglasio značaj podrške države s jedne strane, ali i privlačenje privatnih investitora koji bi prepoznali interes u finansiranju naprednih startapova.\nKada je reč o inkubatorima, njima je, prema rečima Černevičiusa potrebna primena dobro strukturiranog programa razvoja, umrežavanje sa međunarodnim akterima i uspostavljanje sistema merenja uspešnosti, za koji je EUBID projekat razvio alat.\nPočetna»Vesti»PODRŠKA STARTAP EKOSISTEMU ZA KONKURENTNIJU PRIVREDU


Poraz Lajovica posle pet setova, Amerikanci vode 2:0\nNIŠ - Teniska reprezentacija SAD povela je u meču prvog kola Svetske grupe Dejvis Kupa protiv Srbije u Nišu 2:0, pošto je u drugom singlu Džon Izner savladao Dušana Lajovića 6:4, 6:7 (7:9), 6:3, 3:6, 7:6 (7:4).\nMeč je bio veoma dramatičan, a visoki Amerikanac do treće pobede u petom međusobnom duelu stigao je posle 200 minuta igre.\nPrethodno, u prvom singlu Sem Kveri je savladao Lasla Đerea 6:7 (4:7), 6:2, 7:5, 6:4.\nU subotu od 15 sati na programu je meč dublova, prema rasporedu Nikola Milojević i Miljan Zekić sastaju se sa Rajanom Harisonom i Stivom Džonsonom, dok bi u nedelju trebalo da igraju Lajović - Kveri i Đere - Izner.\nPobednik ovog meča u četvrtfinalu ide na boljeg iz duela Mađarske i Belgije.\nKveri bolji od Đerea\nNIŠ - Teniska reprezentacija SAD povela je u meču prvog kola Svetske grupe Dejvis Kupa protiv Srbije u Nišu 1:0, pošto je u prvom singlu duelu Sem Kveri savladao Lasla Đerea 6:7 (4:7), 6:2, 7:5, 6:4.\nBio je to njihov prvi međusobni meč, a znatno iskusniji Amerikanac slavio je posle 185 minuta igre.\nU drugom današnjem singlu sastaju se Dušan Lajović i Džon Izner.


Opština Budva donirala penzionerima 10.000 evra! – Borba\nKnežević: Pomirenje Krivokapića i Leposavića je ključ opstanka Vlade\nOpština Budva je zbog novonastale epidemiološke situacije izazvane korona virusom donirala 10.000 evra Udruženju penzionera Budve kako bi naši najstariji sugrađani dobili pomoć u ovoj teškoj situaciji koja najviše njih pogađa.\n“Penzioneri su najranjivija grupa, za njih je ovaj virus posebno opasan, i obaveza Opštine Budva je da im u ovoj situaciji posveti posebnu pažnju. Udruženje penzionera će, u vidu novčanih sredstava penzionerima sa najmanjim primanjima i onima kojima je pomoć najpotrebnija, podijeliti sredstva kako bi naši najstariji sugrađani djelimično podmirili nabavku osnovnih životnih namirnica, ljekova, prispjele obaveze i drugo”, saopštili su iz ove opštine.\nPredsjednik Opštine Marko Bato Carević istakao je da je ovo najmanje što Budva može da uradi za svoje starije sugrađane u ovoj teškoj situaciji i dodao da će Opština po potrebi uvoditi druge mjere podrške kao reakciju na negativne ekonomske efekte epidemije koronavirusa.\n“Pomno ćemo pratiti razvoj situacije i u skladu sa njom ćemo dio budžetskih sredstava opredjeljivati za kratkoročne pomoći najugroženijim kategorijama stanovništva”, naglasio je on.\nCarević je još jednom pozvao građane da budu disciplinovani i da prate preporuke nadležnih zdravstvenih institucija i dodao da samo zajedničkim naporima možemo pobijediti virus koji je na žalost ipak došao i do Crne Gore.


Menjaće se granice na Balkanu - 28.05.2017, Sputnik Srbija\nNa Balkanu će, pre ili kasnije, doći do menjanja granica, nove međe će se najverovatnije povući u Makedoniji, ali i na Kosovu, tvrdi bivši zamenik šefa CIA za... 28.05.2017, Sputnik Srbija\n08:53 28.05.2017 (Osveženo: 09:04 28.05.2017)\nNa Balkanu će, pre ili kasnije, doći do menjanja granica, nove međe će se najverovatnije povući u Makedoniji, ali i na Kosovu, tvrdi bivši zamenik šefa CIA za Balkan Stiven Mejer.\nOn smatra da EU nema rešenje za Balkan, a da Sjedinjene Države Balkan taj region više ne interesuje previše.\nGovoreći o Srbiji, on je ocenio da je izbor Aleksandra Vučića za predsednika Srbije očekivan.\n„On je pametan i efikasan političar i napraviće kredibilan posao. Srpski narod danas je u potrazi za velikim dostignućima, posebno za ekonomskim reformama“, rekao je Mejer u intervjuu za današnje „Novosti“.\nNa pitanje da li je 5. oktobar bio demokratska revolucija ili prevrat, Mejer, koji je na Balkanu radio pre tog datuma, odgovara:\n„Petooktobarska revolucija u Srbiji bila je, u suštini, zbacivanje vlasti. To je učinjeno jer su mnogi političari u Srbiji bili ubeđeni da zemlja neće moći da krene napred i da neće biti prihvaćena od Zapada dok je Milošević na vlasti. Jasno je da su zapadne vlade želele da vide promenu i da su aplaudirale zbacivanju Miloševića.“\nGovoreći o situaciju u regionu, on kaže:\n„BiH je danas dalje od toga da bude jedinstvena država nego u bilo kojem trenutku u prošlosti. Pitanje Kosova postaje ozbiljnije, a Makedonija je u ozbiljnom propadanju već mesecima. U isto vreme, EU nema odgovore na pitanja koja muče Balkan“, ističe Mejer za „Novosti“.\nOn smatra da eventualna promena granica između Albanije i Makedonije može dovesti do stvaranja veće Albanije, ali da to ne bi imalo podršku SAD.\n„Ipak, važno je imati na umu da Vašington više nije previše zainteresovan za Balkan. Trampova administracija neće posebno reagovati ako se te promene dogode mirnim putem, slično načinu na koji je, recimo, Crna Gora došla do nezavisnosti“, kaže ovaj analitičar.\n„Ako Crna Gora i Kosovo mogu da tvrde nezavisnost, smanjena Makedonija bi mogla takođe. Ali to možda nije najbolji pravac delovanja za tu — manju Makedoniju. U tom slučaju bi za njih bilo mudro i da razmotre federalnu zajednicu sa Srbijom.“\nNa pitanje kako bi američka administracija reagovala u slučaju formiranja tzv. vojske Kosova, on kaže da američke vlasti nisu naklonjene tome, ali da se to može lako promeniti.\nPrema njegovim rečima, ta vojska, ako bi bila formirana, dodala bi još jedan zapaljivi element u situaciji koja je nestabilna. To se posebno odnosi na opasnost od mogućih sukoba na severu Kosova, dodao je on.\nGovoreći o situaciji u BiH, Mejer kaže da bi ona, posle odbacivanja tužbe protiv Srbije, mogla da postane nestabilnija.\n„Bošnjaci su sada razočarani i ljuti, a Srbi ushićeni. To posebno otežava odnose između Federacije i RS“, naglašava Mejer.\nOn, takođe, smatra će biti veoma teško, možda i nemoguće, da se ostvare bolji odnosi između RS i Vašingtona.\n„Nije neophodno da se SAD i Rusija vole, najvažnije je da mogu da uspostave prihvatljiv radni odnos. Ali to će biti veoma teško uraditi zbog agresivne spoljne politike Rusije i nesposobnosti Trampove administracije“, zaključio je on.


Majkrosoft: Ne prodajemo tehnologiju prepoznavanja lica policiji\nIzvor: Radio Televizija Vojvodine, 11.Jun.2020, 20:35\nKompanija Majkrosoft saopštila je danas da neće prodati svoju tehnologiju prepoznavanja lica policiji sve dok u Sjedinjenim Državama ne bude postojao federalni zakon koji reguliše to pitanje.\n"Ne prodajemo našu tehnologiju prepoznavanja lica američkim policijskim organima i sve dok ne bude postojao nacionalni zakon zasnovan na poštovanju ljudskih prava nećemo prodati ovu tehnologiju policiji", navela je kompanija u saopštenju, prenosi Rojters.\nDan ranije je kompanija >> Pročitaj celu vest na sajtu Radio Televizija Vojvodine << Amazon uvela jednogodišnji moratorijum na policijsku upotrebu njenog softvera za prepoznavanje lica.\nSmrt Afroamerikanca Džordža Flojda tokom policijske akcije izazvala je bojazan da bi tehnika prepoznavanje lica mogla biti zloupotrebljena i nezakonito korišćena protiv demonstranata na protestima.\n"Kad čak i tvorci prepoznavanja lica odbijaju da prodaju svoju tehnologiju zato što je toliko opasna, zakonodavci ne mogu više da negiraju da su naša prava i slobode ugroženi", rekla je Mer Kejgl, pravni zastupnik Američke unije za građanske slobode.\nKongres već mesecima razmatra moguću regulativu tehnologije.\n"MAJKROSFT" KAO "AMAZON" I "AJ-BI-EM" Još jedna kompanija odlučila da ne prodaje novu tehnologiju policiji\n"Majkrosoft" je postao treća velika tehnološka kompanija koja je ove sedmice saopštila da neće prodati policiji softver za prepoznavanje lica, posle sličnih poteza "Amazona" i "Aj-Bi-Ema".


Poskupelo meso: Afrička kuga svinja stvara probleme komšijama\nIzvor: B92, 17.Okt.2019, 17:20\nCelje -- "Celjske mesnine" iz Slovenije povećale su prošle godine neto dobit za preko 50 odsto i zabeležile jednu od najboljih godina od početka poslovanja.\nOve godine je situacija potpuno drugačija, poslovanje je ugroženo zbog Afričke kuge svinja, a cene svinjskog mesa su porasle.\n"Ova će godina biti jedna od onih za koje je najbolje da ih što pre zaboravimo", rekao je direktor kopmanije Izidor Krivec.\nZbog ove bolesti svinjetina, kao osnovna sirovina >> Pročitaj celu vest na sajtu B92 << celskih mesnih proizvoda na svetskim tržištima, porasla je i do 100 odsto. Na prihode firme neće uticati, ali će nagristi ovogodišnju predviđenu dobit, prenosi SEEbiz.\nKako je objasnio, firma ne može da isprati ovakva poskupljenja. Ako bi ih uključila u cene, došlo bi do velikog pada prodaje. Kao rezultat toga, maloprodajne cene su, za sada, porasle samo za oko 10 odsto, dodao je.\n"Celjske mesnine" lani su ostvarile 2,8 miliona evra neto dobiti, što je oko 55 odsto više u odnosu na godinu ranije. Neto prodaja porasla je za tri odsto, na preko 85 miliona evra.


Do ponoći možete da se prijavite za 60 evra | 013 info\n013info\tSub, 15/05/2021 - 10:15\n"Još danas do ponoći možete da se prijavite za novčanu pomoć države u iznosu od 60 evra", podsetio je danas građane Srbije ministar finansija Siniša Mali.\nUkupan broj prijavljenih gradjana do sada je 4.038.079, a ukoliko računamo i penzionere, primaoce socijalne pomoći i Upravu za izvršenje krivičnih sankcija, koji su automatski bili prijavljeni, broj prijavljenih je 5.826.021, objavio je Mali na Instagramu.\nUkupan broj isplaćenih građana je 4.860.550, naveo je ministar finansija na svom profilu na toj društvenoj mreži.\nMali očekuje da Srbija ostvari privredni rast veći od šest odsto, ističući da to otvara mogućnost za veliko povećanje plata i penzija krajem godine urpkos pandemiji korona virusa i najvećoj ekonomskoj krizi.\nMali je u izjavi za Pink podsetio da je Međunarodni monetarni fond pre dan i po korigovao projekciju rasta srpske ekonomije za ovu godinu na šest odsto, podsetivši da je do pre par dana ta projekcija bila pet odsto.


Kostreš: Neće biti pokrajinskih izbora ali Pajtić nije realnost | Autonomija\nKostreš: Neće biti pokrajinskih izbora ali Pajtić nije realnost\nMoguća rekonstrukcija pokrajinske vlade\nZamenik predsednika Lige socijaldemokrata Vojvodine (LSV) Bojan Kostreš izjavio je da ne očekuje da će uskoro biti raspisani pokrajinski izbori i ocenio da je predsednik Vlade Vojvodine Bojan Pajtić doveo sebe u situaciju da on više „nije realnost“ i da ne treba isključiti mogućnost rekonstrukcije pokrajinske vlade.\n„Ja ne očekujem pokrajinske izbore u skorijem periodu“, rekao je Kostreš a prenosi večeras zvanični sajt LSV-a (www.lsv.org.rs).\nOn je kazao da LSV ne beži od eventualne rekonstrukcije Vlade Vojvodine, ukoliko prioriteti vojvođanske administracije ne budu mogli da se sprovode.\nKomentarišući izjavu Bojana Pajtića da do vanrednih pokrajinskih izbora može doći do kraja godine, ako se usvoji Statut Vojvodine i izmeni Ustav Srbije, Kostreš je rekao da Pajtić „nije realnost“.\n„Mislim da Bojan Pajtić nije realnost i da on više ne može da postavlja uslove. Meni je žao što je on sebe doveo u takvu situaciju, a prosto mislim da treba svi da koncentrišemo naše snage za funkcionisanje vojvođanskih institucija i da uradimo sve ono što je važno. Da li će izbora biti ili neće to je najmanje u ovom momentu u rukama Bojana Pajtića“, dodao je Kostreš.\nKomentarišući činjenicu da je Nova demokratska stranka (NDS) u Skupštini Vojvodine formirala poslanički kliub koji čini pet bivših poslanika Demokratske stranke, Kostreš je rekao da je to „realnost“.\nDodao je da očekuje da većina u Skupštini Vojvodine bude formirana „u okviru DS, NDS, Saveza vojvođanskih Mađara (SVM) i LSV. Sadašnju većinu čine DS, LSV i SVM.\n„Promenjene su okolnosti, ali mislim da te četiri stranke mogu u zajedničkom delovanju još puno da urade za građanke i građane Vojvodine“, kazao je Kostreš.\nNajavio je da će LSV insistrati na razgovorima u okviru vladajuće koalicije jer je važno da se vide prioriteti njenog delovanja i da li vladajuća koalicija u ovom obliku i na ovaj način može da ostane da funkcioniše.


Karadžić, Ljajić i Dulić na otvaranju stadiona u Novom Pazaru\nGradski stadion u Novom Pazaru svečano će u četvrtak biti otvoren, pošto su završene nove tribine na severnoj strani i postavljena veštačka trava na nekadašnjoj atletskoj stazi čime je okončana i treća faza rekonstrukcije.\nKorać je najavio da će svečanom otvaranju od 17.00 prisustvovati i čelnici Fudbalskog saveza Srbije na čelu sa predsednikom Tomislavom Karadžićem, kao i ministri Rasim Ljajić i Oliver Dulić.\n"Očekujemo prisustvo velikog broja ljudi iz fudbalskog i društveno-političkog života Srbije. Takodje, na svečanost smo pozvali bivše fudbalske asove Novog Pazara i naše verne navijače", rekao je Korać.\n"Posebno nas raduje što ćemo samo dva dana posle otvaranje na Gradskom stadionu dočekati Crvenu zvezdu, gde očekujemo rekordnu posetu", dodao je portparol Novog Pazara. Gradski stadion u Novom Pazaru trenutno ima kapacitet od 9.000 mesta, a po završetku svih planiranih radova moći će da primi između\n12.000 i 15.000 gledalaca.


Onkoplastična hirurgija - Medic One Hospital\nOnkoplastična hirurgija podrazumeva dobro poznavanje onkološke hirurgije dojke uz istovremeno poznavanje tehnika rekonstruktivne hirurgije radi postizanja jednog cilja – i onkološkog lečenja i dobrog estetskog efekta. Naime, kada se donese odluka da je uklanjanjem dela dojke moguće postići izlečenje, važno je da nakon operacije ne ostane rezultat koji je estetski poražavajući. Operisana dojka je dvostruko manja ili sa deformitetom koji se ni na koji način ne može prikriti, pa je stoga potrebno istovremeno uraditi rekonstrukciju defekata koji zaostane posle resekcije, sopstvenim tkivom, a ponekad korekciju zdrave dojke da bi se postigla simetrija. Postoperativno zračenje ostatka tkiva koje će nakon toga uslediti ne narušava značajno kozmetski rezultat čime se postiže željeni cilj.\nHIRURŠKO LEČENJE TUMORA DOJKE\nKoža predstavlja najveći organ na ljudskom telu. Osnovna funkcija kože tela je barijerna – štiti nas od virusa i bakterija, održava ravnotežu tečnosti u našem organizmu i reguliše telesnu temperaturu. Koža svakodnevno podnosi kako spoljašnje, tako i unutrašnje uticaje i promene.\nPromene na koži uglavnom stvaraju estetski ali neretko i zdravstveni problem. U takvim slučajevima važno je obratiti se lakaru kako bi se utvrdila priroda promene na koži kako bi se na vreme mogla otkloniti.\nU MedicOne specijalnoj bolnici za plastičnu, estetsku i rekonstruktivnu hirurgiju u zavisnosti od promena na koži mogu se uraditi sledeće korekcije:\nHirurško lečenje tumora kože\nBenignih (mladeži, ateromi, lipomi)\nMalignih (bazocelularni karcinom, planocelularni karcinom, melanom)\nHirurško lečenje tumora vrata\nRekonstruktivna hirurgija je grana medicine koja se bavi rekonstrukcijom delova ljudskog tela čime se telu vraća maksimalna funkcionalnost i normalan izgled.\nOperacije kao što su nedostatak i deformiteti ušne školjke,rascep usne i nepca, odstranjivanje malignih tumora, rekonstrukcija dojki nakon amputacije, ožiljci, urođeni deformiteti šake, deformiteti genitalnih organa, zatvaranje defekata kože i mekih tkiva spadaju u rekonstruktivne operacione zahvate.\nRekonstruktivni zahvat može ujedno da bude onaj deo koji spada pod estetsku hirurgiju, ali i ne mora, jer je glavni zadatak rekonstruktivne hirurgije vraćanje funkcionalnosti koja se ovim zahvatom može i popraviti.\nOblasti rekonstruktivne hirurgije:\nRekonstrukcija usana (rascep usne i nepca)\nHirurgija kile – Ventralne, Mubilikalne, Ingvinalne, Postincizione\nVENE KAPILARI I HEMANGIOMI\nHirurgija vena je metoda kojom se uklanjanjaju mesta nastanka proširenih vena ili izvijuganih površinskih vena nogu čime se rešava značajan zdravstveni i estetski problem.\nProširene vene kvare estetski izgled, često su uzrok bolova, osećaja težine u nogama, noćnih grčeva, pa i ozbiljnih komplikacija kao što su stvaranje otvorenih rana na nogama, tromboze, embolije pluća\nIntervencija se preduzima onda kada preventivne mere – lekovi i drugi vidovi terapije, ne daju rezultate, ili postoje nagoveštaji da mogu uslediti komplikacije.\nOptimalan način lečenja prevencije tromboze i svih mogućih posledica njenog nastanka su: redukcija težine, izbegavanje dugog sedenja i stajanja, hodanje, uzimanje većih količina tečnosti i pravovremeno hirurško lečenje bolesti proširenih vena.\nKod već nastale tromboze, hirurško lečenje je moguće samo u prvih nekoliko sati, a hronična terapija traje mesecima, često i godinama.


Da je Toma Nikolić morao da nađe neki konspirativni nadimak, kao što je svojevremeno drug Broz izabrao konspirativni nadimak- Tito, verovatno bi se zvao Tomato.\n– Zasadi, druže Koluvija, nešto od čega svim građanima naše zemlje može biti lepo, naročito onim građanima koji tvrde da im nije lepo u ovoj našoj paradajzičnoj državi pod mudrim vođstvom predsednika Vučića. Nešto što nije opasno kao paradajz – posavetovao ga je ministar Vulin, poznati ekspert za organsku poljoprivredu i neorgansku bezbednost.\nMeđutim, kao što to obično biva, Babić Zoran je imao slobodno tumačenje termina BIS, pa je totalno zakomplikovao rečenicu: „Predsednik obožava da ga zovu na bis. Zato ljudi iz cele Srbije organizovano dolaze da slušaju predsednika kako drži govor, a onda mu dugo aplaudiraju i viču: Na bis, na bis, na bis!“.


Srbija pokazala da može da odgovori na nuklearni akcident - 28.10.2021, Sputnik Srbija\nSrbija je bila jedna od učesnica međunarodne vežbe u kojoj je simuliran akcident na nuklearnoj elektrani „Baraka“ u Ujedinjenim Arapskim Emiratima. 28.10.2021, Sputnik Srbija\nU vežbi pod nazivom ConvEx-3 (2021) učestvovali su Direktorat za radijacionu i nuklearnu sigurnost i bezbednost Srbije (SRBATOM), zajedno sa Sektorom za vanredne situacije MUP-a i laboratorijama ovlašćenim za pojedina ispitivanja u okviru monitoringa. Organizatori vežbe bili su Međunarodna agencija za atomsku energiju (MAAE) i Ujedinjeni Arapski Emirati.Kako je saopšteno iz SRBATOM-a, vežba je počela 26. oktobra u 08.23 i tokom 36 sati koliko je trajala, zaposleni u Direktoratu i drugi učesnici vežbe primali su i obrađivali informacije, vršili analize, pripremali obaveštenja na način na koji bi se to vršilo i u slučaju da se akcident zaista i dogodi.Cilj vežbe je bila provera odgovora zemalja članica MAAE na nuklearni akcident.U ovoj vežbi, Srbija je prvi put koristila program za podršku pri odlučivanju JRodos.Ovaj program pruža mogućnost prognoze kretanja radioaktivnog oblaka, procene uticaja nuklearnog akcidenta na stanovništvo i životnu sredinu i procene efikasnosti planiranih mera zaštite.Sprovedenim aktivnostima odgovora na nuklearni akcident sa mogućim prekograničnim posledicama Srbija je pokazala da može da odgovori na ovakve akcidente i da poseduje adekvatne mehanizme za zaštitu i spasavanje, navodi se u saopštenju.Pored Srbije, u vežbi su učestvovale još 74 države i 12 međunarodnih organizacija.\nSrbija je bila jedna od učesnica međunarodne vežbe u kojoj je simuliran akcident na nuklearnoj elektrani „Baraka“ u Ujedinjenim Arapskim Emiratima.\nU vežbi pod nazivom ConvEx-3 (2021) učestvovali su Direktorat za radijacionu i nuklearnu sigurnost i bezbednost Srbije (SRBATOM), zajedno sa Sektorom za vanredne situacije MUP-a i laboratorijama ovlašćenim za pojedina ispitivanja u okviru monitoringa. Organizatori vežbe bili su Međunarodna agencija za atomsku energiju (MAAE) i Ujedinjeni Arapski Emirati.\nKako je saopšteno iz SRBATOM-a, vežba je počela 26. oktobra u 08.23 i tokom 36 sati koliko je trajala, zaposleni u Direktoratu i drugi učesnici vežbe primali su i obrađivali informacije, vršili analize, pripremali obaveštenja na način na koji bi se to vršilo i u slučaju da se akcident zaista i dogodi.\nU ovoj vežbi, Srbija je prvi put koristila program za podršku pri odlučivanju JRodos.\nOvaj program pruža mogućnost prognoze kretanja radioaktivnog oblaka, procene uticaja nuklearnog akcidenta na stanovništvo i životnu sredinu i procene efikasnosti planiranih mera zaštite.\nSprovedenim aktivnostima odgovora na nuklearni akcident sa mogućim prekograničnim posledicama Srbija je pokazala da može da odgovori na ovakve akcidente i da poseduje adekvatne mehanizme za zaštitu i spasavanje, navodi se u saopštenju.\nPored Srbije, u vežbi su učestvovale još 74 države i 12 međunarodnih organizacija.


Ketering Servisi, Dostava i Posluženje Hrane\nKetering Servisi - Beograd i Srbija\ndostava i posluženje hrane\nGastro Planet Cattering, ketering, Novi Sad, Srbija\nGastro Planet Cattering & Show Rroom doo je porodično preduzeće bračnog para Davidović, osnovano 2007. godine u Novom Sadu, spajajući Milomirovu bogatu svetsku kulinarsku karijeru nagrađivanu u zemlji i inostranstvu, sa preduzimljivošću stečenu kroz profesiju u turizmu, Slavice Davidović.\nPocoLoco ketering servis, Pančevo, Srbija\nOdlično uređen i pažljivo dekorisan prostor povezuje gostoprimljivo okruženje, izvrsnu uslugu i savršen spoj ukusa. Naći ćete nas u vašem svakodnevnom izlasku, ali i prilikom organizovanih proslava poput krštenja, rođendana, venčanja i drugih vrsta prijema. Za već pomenute prilike, pružamo usluge keteringa.\nAurelio Company ketering, Beograd, Srbija\n1995. je osnovano i registrovano preduzeće za proizvodnju, prodaju export-import Aurelio Company. Osmišljeno u svojoj proizvodnoj i prodajnoj delatnosti kao prvi ketering servis u Beogradu sa kompletnom ponudom slanog i slatkog programa hrane sa sloganom: Sve na jednom mestu za svaku priliku.\nCatering Complete - ketering servis, Beograd, Srbija\nCatering Complete će se dokazati da je najbolji u keteringu i planiranju svih vrsta manifestacija kako privatnih tako i za potrebe svih firmi na prostoru Srbije. Svaki zaposleni u Catering Complete-u je krajnje profesionalan i u potpunosti ispunjava sve najviše standarde u svom delu posla.\nLastavica Catering ketering, Beograd, Srbija\nBavimo se pripremom, dostavom i serviranjem slanog i slatkog posluženja za sve vaše bitne datume. Na nas se možete osloniti povodom: dečijih rođendana, krštenja, slave, svadbe, seminara, kompanijskih proslava, prezentacija firmi, diplomskih i magistarskih proslava, parastosa i ostalih obeležavanja.\nTop Rest d.o.o. ketering servis, Beograd, Srbija\nMassimo, ketering servis, Beograd, Srbija\nAko želite da Vaše proslave, seminari ili svečani događaji ostanu nezaboravni po ukusnoj i lepo aranžiranoj hrani, izaberite nešto iz našeg posnog ili mrsnog asortimana. Bogatstvo boja ukusa i svežine je ono što krasi hranu koju sprema profesionalno osoblje Massimo Keteringa.\nRaljić ketering servis, Novi Sad, Srbija\nPo prirodi posla mi smo sa Vama već 15 godina u trenucima koji obeležavaju najznačajnije trenutke u Vašim životima, i čine ih srećnijim, a zato nam je prvenstveni cilj da vrhunskim kvalitetom i uslugom uveličamo svaku Vašu svečanost i učinimo je nezaboravnom.\nCatering Simply ketering, Beograd, Srbija\nCatering (ketering) Simply Beograd se nalazi na Novom Beogradu i posluje u okviru firme Magic Simply doo. Kvalitet hrane i besprekorna usluga doneli su nam veliki broj zadovoljnih klijenata i dokaz da nam sa punim poverenjem možete prepustiti celokupnu ketering organizaciju.


Zašto se vaše uvek uredno spakovane novogodišnje lampice zamrse i upetljaju\nAristotel je tvrdio da na Zemlji, priroda apsorbuje vakuum, ali mi sada znamo da nije tako, već da majka priroda jednostavno prezire red i ne pravi pauzu čak ni za novogodišnje praznike...\nČak i tokom novogodišnjih praznika, zakoni fizike mogu uništiti naše najbolje planove, dok su najbolji primer ovoga ukrasne lampice. U prvih nekoliko meseci nove godine mi uredno spakujemo svoje lampice, ali kada ih otpakujemo ponovo sledećeg decembra, prvo sa čime se susrećemo jesu čvorovi, upetljani kablovi i opšti haos za koji nam nije jasno na koji način nastaje.\nIako deluje kao da je neko petljao sa njima i prvo što možemo uraditi jeste optužiti nekog od članova porodice za probleme nastale sa našim svetlećim ukrasima, ovde je zapravo glavni i jedini krivac drugi zakon termodinamike, koji svake godine napada bez izuzetaka.\nOvi neizostavni zakoni fizike stalno se bore sa nečim što je poznato kao entropija, odnosno mera haosa i stanja veće neuređenosti čitavog sistema. U izolovanim sistemima, kao što je univerzum, entropija se uvek povećava, tako da čitav sistem teži ka haosu. Stvari se lome, mi starimo, a ukrasne lampice, čak i kada su spakovane sa velikom pažnjom i uredno nastoje da se upetljaju. Međutim, samo uvezivanje i mršenje kablova i lampica nije događaj kojim upravlja samo haos. Naučnici su otkrili da se iza ovog procesa krije veoma kompleksna matematika, takođe.\nZapravo, teorija struna koje se petljaju međusobno kada se prostor oko njih trese potpuno je istražena i objavljena u objavljena u okviru studije u multidisciplinarnog naučnog magazina Proceedings of the National Academy of Sciences davne 2007. godine. Rad na ovu temu, nazvan Spontaneous Knotting of an Agitated String, doveo je do toga da njegovi vodeći autori, Dorijan Rajmer i Daglas Smit, osvoje Nobelovu nagradu za fiziku godinu dana kasnije.\nOvaj rad bavio se proučavanjem šta se dogodi kada postavimo strunu u kutiju, koju zatim rotiramo. Oni su posmatrali strune različitih dužina, sa kutijama različitih veličina rotiranih drugačijim brzinama i u različitim brojevima rotacija. U 3.415 pokušaja koje su izveli, oni su pronašli kompleksne čvorove formirane u strunama, ponekada čak i nakon nekoliko sekundi. Ključni faktori su predstavljali najmanju dužinu od 46 centimetara i dovoljno prostora da se predmeti mogu rotirati u kutiji.\nNajfascinantnije u ovoj studiji jeste to što matematički, kretanja predmeta nisu vođena procesom kreiranim od nasumičnih koraka, stoga, ovde nije uključen samo haos, iako je slučajnost ipak igrala veoma važan faktor u formiranju čvorova. Neobično ponašanje žica u kutiji ne tiče se samo matematičkih istraživanja ili zapetljavanja ukrasnih novogodišnjih lampcica. Proces vezan za ovu pojavu poseduje implikacije i vezivanje genetskog materijala unutar pojedinih virusa, ali i na činjenicu da se pupčana vrpca ne vezuje u čvorove lako.\nKada sledeći put odložite svoje novogodišnje lampice, setite se da ćete se sledeći put kada ih otvorite ponovo susresti sa ovim snažnim vezama između naše svakodnevnice i ovih dubokih, haotičnih, kompleksnih i potpuno konfuznih zakona koji upravljaju našim svemirom.


srbijasport.net - Vesti - Prva liga Srbije - Radnički 1923 dočekuje valjevsku Budućnost Krušik\n28.07.2017 kgsport.info 1078\nUporedo sa žestokim radom na treninzima, fudbaleri kragujevačkog prvoligaša, Radničkog 1923, nastavljaju sa odigravanjem prijateljskih utakmica u ritmu sreda-subota. Tako je za sutra od 17 časova i 30 minuta zakazan duel sa ekipom Budućnosti Krušik, koja je prošle sezone u Srpskoj ligi „Zapad“ bila glavni takmac Kragujevčanima u borbi za viši rang.\nOva utakmica biće bez sumnje jedna od najjačih provera fudbalera Radničkog 1923 pred start nove sezone. Valjevski srpskoligaš je u minuloj sezoni „disao za vrat“ ekipi sa „Čika Dače“ maltene do poslednjeg kola, kada su Kragujevčani pobedom nad FAP-om osigurali plasman u Prvu ligu Srbije. Ono što nisu uspeli u prethodnoj, Valjevci će sigurno pokušati da ostvare u nastupajućoj sezoni, pa već uveliko rade na dovođenju pojačanja u svim linijama tima.\nRadnički 1923 će tako naspram sebe imati veoma ozbiljnog rivala. Kragujevčani su dosadašnje četiri provere prošli uspešno. Najpre je savladano Podrinje sa 9:0, zatim Radnički iz Svlijanca sa 6:0 i Tabane 1970 sa 5:3, dok je u sredu zabeležen minimalan trijumf nad ekipom Karađorđa iz Topole (1:0).\nNa „Čika Dači“ se ovih dana radi punom parom, uz dva treninga dnevno. Ovakav žestok tempo rada ostavlja fudbalerima Radničkog 1923 manje svežine za prijateljske mečeve, ali to ni u kom slučaju ne sme da posluži kao alibi. Ono što je takođe za pohvalu, to je odlična atmosfera u ekipi i svi sa velikim nestrpljenjem očekuju početak bitke za bodove.\nNakon susreta sa Valjevcima, fudbalere Radničkog 1923 u sredu, 2. avgusta očekuje još jedna jaka provera protiv Sloge iz Požege, člana Srpske lige „Zapad“. Samo dan kasnije u Kragujevac stiže Jedinstvo iz Paraćina, a u subotu, 5. avgusta, Radnički 1923 gostuje u Končarevu, gde će drugu godinu zaredom odigrati revijalnu utakmicu sa ekipom Lugomira iz Rakitova u znak sećanja na osnivača ovog kluba Radovana Vasića – Brzog.\nGeneralnu probu pred start sezone u Prvoj ligi Srbije tim sa „Čika Dače“ imaće u sredu, 9. avgusta, kada će ugostiti Zlatibor iz Čajetine.


Rad gradskog saobraćajnog preduzeća u Pančevu od jutros normalizovan. Radnici i dalje blokiraju garažu | 013 info\nRad gradskog saobraćajnog preduzeća u Pančevu od jutros normalizovan. Radnici i dalje blokiraju garažu\n013info/RTV\tPet, 31/07/2020 - 10:38\nRad gradskog saobraćajnog preduzeća u Pančevu od jutros je normalizovan, iako radnici Autotranspoprtnog preduzeća Pančevo i dalje blokiraju svoju garažu koju koristi novi gradski prevoznik Pantransport, izjavio je Voja Savičić, direktor saobraćaja Pantransporta.\nBeogradske prevozničke firme Saga trans, Dumeko i Transjug koje su vlasnici Pantransporta juče kasno popodne su uputili autobuse iz matičnih firmi u Pančevo kako bi obezbedili normalno odvijanje saobraćaja.\nRadnici ATP-a juče su na sastanku sa gradonačelnikom Pančeva Sašom Pavlovim dogovorili da od danas počnu potpisivanje rešenja o prestanku radnog odnosa po osnovu tehnološkog viška.\n„Na taj način bismo stekli pravo da se prijavimo Nacionalnoj službi za zapošljavanje kako bismo tražili novi posao. U rešenjima je navedeno da će otpremnine biti isplaćene najkasnije do kraja avgusta“, izjavio je Zoran Topalović, jedan od radnika ATP-a.\nDodao je kako je dogovoreno i da u najkraćem roku bude isplaćena julska zarada, a kada se steknu finansijski uslovi i naknada za neiskorišćene godišnje odmore.\nRadnici su ostali u blokadi garaže jer, kako kažu, traže da u dogovor uđe da obaveze prema radnicima preuzimaju i ATP i Grad Pančevo, a ne samo ATP: Prema njihovim rečima advokati su ih savetovali da tako učine jer su računi ATP-a u blokadi, pa bi opet mogli da budu uskraćeni sa svoje prihode.\nPančevo ATP Pantransport prevoz


Hotel Indigo | Delta Real Estate\nPočetna > Hoteli i poslovni prostor > Hotel Indigo\nČika Ljubina 9 l Kneza Mihaila 20\nHotel Indigo je jedinstveni objekat u Beogradu, koncipiran, uređen i prilagođen tako da oslikava lokalnu tradiciju i kulturu. Hotel Indigo ušuškan je u najstrožijem centru Beograda, u glavnoj pešačkoj zoni grada, između ulica Kneza Mihaila i Čika Ljubine. Dizajn hotela je umetnicki inspirativan, prepun detalja koji enterijer čine posebnim i karakterističnim za grad u kome se nalazi. U svakom segmentu se oseća šarm, puls i lokalna priča Dorćola, jednog od najstarijih delova Beograda.\nHotel Indigo prikazuje atmosferu beogradskog kraja, istoriju grada, kulturu hrane i pića i jedinstvene detalje veličanstvene arhitektonske lepote. Hotel se nalazi u zgradi koja ima svoju istoriju, rustičnu fasadu i skrovito unutrasnje dvoriste-atrijum. U podnožju zgrade nalaze se dva sprata sa ekskluzivnim retail brendovima, a kapacitet hotela je smešten na gornjim spratovima.\nHotel Indigo Beograd ima 46 soba i apartmana, restoran sa privatnim delom za ručavanje i prostor za vežbanje.


- To je klasično ekonomska igra i interesi pojedinih lobija, posebno onih koji se bave proizvodnjom trgovine ta tri proizvoda: piva, krompira i brašna - kaže Ljajić.\nOn je uveren da ove mera neće biti uvedene, jer one protiv Srbije donose političke poene, a protiv Albanije političku štetu.\n- Neće biti nikakvih taksi, nikakvih ekonomskih mera, nikakvih kontramera prema Albaniji, jer bi to donelo političku štetu onima koji bi to uveli, a manje od godinu dana pre izbora, mislim da niko u takvu avanturu neće da se upušta - kaže Ljajić.\nPrivremene prištinske vlasti su, prema oceni Ljajića, "sahranile" CEFTA sporazum. Ministar kaže da ne samo da ga ne primenjuju, već su praktično blokirali i sve dodatne protokole koji su trebali da budu potpisani.\n- Protokol 5 o olakšavanju trgovine jedino nije ratifikovan na Kosovu, protokol 6 o trgovini uslugama je usaglašen, ali se dalje od toga nije išlo, jer mora da se sprovede unutrašnja procedura u parlamentima, a kod njih nije - navodi Ljajić.\n- Tu ne postoji spremnost ni Kosova, a čini mi se i nekih drugih da se u to ozbiljnije uđe. CEFTA je na nekoj vrsti infuzije, praktično klinički mrtva, jer sve ovo što se sada događa sa uvođenjem taksi i različitih vrsta mera i kontramera govori o nefunkcionalnosti tog sporazuma - kaže Ljajić.\n- Umesto da idemo ka tome, mi smo krenuli da idemo u rikverc - kaže Ljajić, istakavši da je neophodno uključivanje Evropske komisije da se održi CEFTA sporazum.\nHaradinajev pokušaj "pokazivanja mišića"\nSavetnik predsednika Privredne komore Srbije Nenad Đurđević kaže da se najava prištinskih vlasti da će uvesti takse na uvoz robe iz Albanije na Kosovo i Metohiju može se tumačiti kao pokušaj Ramuša Haradinaja da pokaže mišiće albanskim vlastima zbog nesuglasica u vezi regionalnih političkih tema i pozicioniranja određenih lidera.\n- Ceo problem može se gledati i kao politička igra na samom Kosovu, i između Prištine i Tirane oko neslaganja u vezi regionalnih politika na Balkanu i pozicioniranja određenih političkih lidera. Može da predstavlja neku vrstu odgovora Ramuša Haradinaja na neslaganja u regionu - smatra Đurđević.\nIstraživanje PKS, navodi Đurđević, pokazuje da upravo zbog prištinskih taksi, najviše trpe građani na KiM. Od novembra prošle godine kada su uvedene takse Srbiji izvoz proizvoda iz Albanije na KiM povećan je za 51 posto, pokazalo je istraživanje PK Srbije.\nĐurđević dodaje da je srpska komora imala informacije da kosovske vlasti, kratkoročno štiteći političke interese i interese određenih grupa, planiraju da otežaju protok roba, jer su im kolege iz privredne komore Kosova i Albanije na to skrenule pažnju. Ovakvim političkim igrama, kaže, građani i ekonomije regiona gube.


Tag: liga nacija\n14.10.2018 u 17:28\nSrbija nije iskoristila penal i igrača više, remi u Bukureštu\nBUKUREŠT – Fudbalska reprezentacija Srbije igrala je danas u Bukureštu nerešeno, bez golova, sa Rumunijom u četvrtom kolu Lige nacija. Srbija i dalje vodi na tabeli Grupe četiri Lige C sa osam bodova, dva više od Rumunije, a četiri od Crne Gore, koja ima utakmicu manje. Ekipa selektora Mladena Krstajića je u Bukureštu imala olakšan posao od 44. minuta, kada je isključen Gabrijel Tamaš zbog toga što je napravio penal prekršajem nad Mijatom Gaćinovićem. Izvođač jedanaesterca, kapiten ekipe Dušan Tadić šutirao je preko gola i tako promašio svoj drugi penal u Ligi nacija, javlja Beta. Srbija je očekivano bila bolji rival, ali nije uspevala da iskoristi brojne prilike koje je imala. Aleksandar Mitrović je bio najbliži pogotku u drugom poluvremenu, ali je golman rumunskog tima\n14.10.2018 u 12:07\nRumunija se u septembru u Beogradu pokazala kao vrlo ozbiljan protivnik, koji je u stanju da izvede i najveće fudbalske poduhvate, zarad dobrog rezultata. Srbiji tada ni vođstvo u dva navrata nije bilo dovoljno da ostvari trijumf, a u finišu meča, domaćin se „grčevito” borio za bod. Današnji duel dve reprezentacije, koje sa istom željom i energijom, streme ka vrhu tabele, jeste prava prilika da se vidi ko ima bolju selekciju. Nakon trijumfa u Podgorici nad Crnom Gorom, čiji igrači nisu ništa pokazali od bogatog repertoara, rezultat je dobro prihvaćen u ovdašnjoj fudbalskoj javnosti, mada, treba biti iskren, da nije bilo raspoloženog Aleksandra Mitrovića, ko zna kako bi se Krstajićevi izabranici proveli kod naših južnih komšija. Rumunska fudbalska javnost, od selektora Kuzmina\nDmitrović: Jovetić je vrhunski igrač\nNaša fud reprezentacija će danas otputovati u Podgoricu sa ne malim problemima i bez dvojice glavnih stožera (Kolarov i Matić) u državnom timu. Reklo bi se da ovakvo stanje najviše odgovara našem rivalu, koji će po svim prognozama sutra veče istrčati sa najjačim timom a to znači da će u sastavu Crne Gore biti i Stevan Jovetić, prvotimac francuskog Monaka, koji se potpuno oporavio od neugodne povrede kolena. Golman Eibara i naš prvi čuvar mreže Marko Dmitrović ne krije da je izostanak kapitena i njegovog zamenika, Aleksandra Kolarova i Nemanje Matića veliki hendikep za Srbiju, ali da ova ekipa ima još dosta dobrih i kvalitetnih igrača, spremnih da odgovore visokim zahtevima fudbalskog tržišta. – Svakako da će nam Kolarov i Matić nedostajati u ove dve veoma važne utakmice. Radi se o\n10.09.2018 u 08:30\nKrstajić najavio promene za duel sa Rumunima\nSrbija je u Viljnusu na jedvite jade uspela da sačuva minimalnu prednost i tako osvoji važne bodove na startu Lige nacija, dok je sa druge strane, naš uvaženi fudbalski komšija, igrao samo nerešeno sa Crnom Gorom. To praktično znači da će Rumuni večeras na Partizanovom stadionu pokušati da se iskupe za promašaj na startu novog Uefinog takmičenja, dok sa druge strane našim najboljim fudbalerima ostaje da poprave loš utisak protiv Litvanaca. Pošto je odmah na startu novog takmičenja naš mladi selektor ponovo eksperimentisao, ostaje da se vidi da li će protiv jakog protivnika izvesti najjači sastav, što podrazumeva da u glavnom timu budu Kolarov, Vuković, Ljajić a možda čak i Prijović, ukoliko se opredeli sa nešto ofanzivniju varijantu. Opšti je utisak nakon prvog kola da i dalje muku\n07.09.2018 u 22:48\nSrpski fudbaleri pobedili Litvaniju na početku Lige nacija\nVILjNUS – Fudbalska reprezentacija Srbije pobedila je danas Litvaniju u gostima sa 1:0, na početku Lige nacija. Strelac u Viljnusu bio je Dušan Tadić iz penala u 38. minutu. Srbija je bila bolji rival, nekoliko puta je pogađala prečku i stativu, ali je i Litvanija pretila, uglavnom kontranapadima. Ekipa selektora Mladena Krstajića je u 83. minutu imala još jednu priliku iz penala, posle prekršaja nad Milošem Veljkovićem, ali je Emestas Šetkus odbranio Tadiću. Najbolju šansu za izjednačenje imao je Fjodor Černik u 75. minutu, kada je posle dodavanja Arvidasa Novikovasa bio sam pred Markom Dmitrovićem, ali je promašio gol. Litvanija je veliku priliku imala i u nadoknadi, kada iz tri pokušaja nije uspela da savlada srpskog golmana. Utakmicu za Srbiju su počeli Marko Dmitrović,\n22.05.2022 u 19:40\n22.05.2022 u 19:16\nSrpskoj deci u Glamoču oduzeto pravo da uče maternji jezik


Potrebno unaprediti standarde u oblasti zaštite životne sredine | Energetski portal Srbije\nPotrebno unaprediti standarde u oblasti zaštite životne sredine\n17.11. 2014 Srbija\nPredsednik nemačkog holdinga „Sholz“ gospodin Oliver Šolc nakon sednice Poslovnog saveta Srbije i Nemačke koja je održana u nedelju 16. novembra 2014. godine istakao je da je potrebno zatvoriti oko 3000 nelegalnih otpada u Srbiji. On je dodao da je kompanija „Sholz“ od 2001. godine do sada uložila preko 20 miliona evra u zaštitu životne sredine u Srbiji.\nStručnjaci ove kompanije smatraju da će Srbija morati da unapredi standarde u oblasti zaštite životne sredine, ako želi da postane jedna od država članica Evropske unije, navedeno je u saopštenju kompanije „Sholz“. Takođe je istaknuto da je situacija na tržištu, ali i u oblasti zaštite životne sredine pogoršana nakon što je oblast ekologije pripojena Ministarstvu poljoprivrede. Ovo je dalje dovelo do propadanja lokalnog tržišta metalnog otpada i ulaska na tržište nelegalne konkurencije.\nPrema rečima gospodina Šolca, u Srbiji postoji oko 3000 nelegalnih lokacija za odlaganje otpadnog metala, kao i oko 2000 smetlišta za otpad. Kako je istakao, ova mesta predstavljaju veliku opasnost po životnu sredinu, ne poštuju regulative u oblasti radnog zakonodavstva, ekologije i bezbednosti. Osim toga, na nebezbedan način prerađuju metalni otpad, a veliki deo trgovine ovim otpadom obavlja se nelegalno, bez plaćanja poreza državi.\nNa sednici Poslovnog saveta Srbije i Nemačke, Republici Srbiji su preporučene mere u oblasti zaštite životne sredine i upravljanja otpadom, od kojih su neke i osnivanje posebnog ministarstva za oblast zaštite životne sredine, kao i zatvaranje ilegalnih otpada i kompanija iz ove oblasti koje posluju ilegalno.\nRadionice posvećene očuvanju biodiverziteta visoko...\nLetnja škola na temu “Rod, katastrofe i klimatski...\nHrvatska predsednica upozorila Albaniju na otpad koji...


By\tePodunavlje Maj 03, 2019\t0\nPredstojećeg vikenda na Adi Ciganliji biće održana tradicionalna Beogradska internacionalna regata. Veslački klub Smederevo će tokom dvodnevnih nadmetanja nastupiti sa 20 posada, 12 prvog dana i 8 drugog dana, najavljuju iz kluba.\n- Veslačice Smedereva nastupiće sa 5 posada. Prvog dana, u subotu će na regatnu stazu izaći četverac skul u konkurenciji kadetkinja u sastavu Milica Mladenović, Milica Pejović, Teodora Stevanovska i Milka Zdjelar. Drugog dana, Milica Pejović će veslati u kadetskom skifu, a Teodora Stevanovska u pionirskom skifu. U dubl skulu će nastupiti pionirke Jovana Vučić i Milica Savić, a u konkurenciji kadeta za što bolji plasman će se boriti\nMilka Zdjelar i Milica Mladenović – navode iz VK Smederevo. U konkurenciji veslača naš klub će imati najviše posada u skifovima.\n- U konkurenciji kadeta veslaće Vuk Marković, Petar Samardžija i Vukašin Rajić. Miroslav Jovanović i Todor Marković veslaće u juniorskom skifu, a Marko Torbica i Mihajlo Stojanović će se oprobati u seniorskoj konkurenciji – najavljuju iz kluba.\nU pionirskom dublu će nastupiti Vukašin Vujanović i Rajan Karnahan, a u kadetskom dvojcu bez kormilara će veslati Lazar Živković i Marko Atanasijević. VK Smederevo će imati i dva čamca u kadetskom dublu. Jednu posadu ćiniće Dušan Popović i Veljko Vukašinović, a drugu Marko Atanasijević i Lazar Živković.\nU nedelju na regatnu stazu izlaze seniorski i juniorski dubl u sastavu Marko Torbica – Miroslav Jovanović i Konstantin Šujić – Todor Marković. Petar Samardžija Vuk Marković, Dušan Popović i Veljko Vukašinović veslaće u kadetskom četverac skulu, a u pionirskom će nastupiti Veljko Vujanović, Lazar Tasković, Rajan Karnahan i Dimitrije Vuković – navode iz VK Smederevo.\nPosle prve regate održane prošlog vikenda, takođe na Adi Ciganliji, izabrani su najbolji juniori koji će našu zemlju predstavljati na prvenstvu Evrope koje će se 18. i 19. maja održati u Esenu u Nemačkoj. Boje Veslačkog kluba Smederevo braniće Nikola Soldatović i Andrija Jevtić u četvercu sa kormilarom, u kome će pored njih dvojce veslati Veljko Matić iz Partizana i Nikola Kolarević iz Grafičara.\nLast modified on Petak, 03 Maj 2019 09:55\n« Atletičar Jasenice Pavle Mitrović osvojio bronzanu medalju na Prvenstvu Srbije u trci na 800 metara Navijači Smedereva zabrinuti za sudbinu fudbalskog kluba »


Kućni ljubimci produžavaju život | Dečji sajt\nMnogi lekari i psiholozi preporučuje druženje sa životinjama zbog njihovog terapeutskog dejstva na organizam.\nVlasnici pasa izloženi su manjem riziku od depresije, imaju stabilniji krvni pritisak i duže žive nakon srčanog udara u poređenju sa ljudima koji nemaju pse, pokazuju istraživanja. Zbog pozitivnog uticaja pasa po zdravlje, sve više poslodavaca u svetu odobrava njihovo prisustvo i na radnom mestu. Krzneni prijatelji umanjuju stres i popravljaju raspoloženje, a deca koja borave u istom okruženju sa njima, biće manje podložna alergijama. Istraživanja su pokazala da porodice sa kućnim ljubimcima lakše prevazilaze konflikte i brže se oporavljaju od bolesti.


Rusi od BiH potražuju ratni dug za gas - Bizlife.rs\nRusi od BiH potražuju ratni dug za gas\n19:03 Sarajevo, 16/05/2017\nVlada Rusije zatražila je od zvaničnih institucija Bosne i Hercegovine da joj isplate ratni dug za gas koji trenutno iznosi 98 miliona dolara, piše Dnevni avaz.\nReč je o dugovanjima nastalim prema ruskom Gazpromu za gas isporučen od 1991. do 1995. godine. Dug je iznosio ukupno 104,8 miliona dolara, a od 2009. godine, kada je počela isplata, Federacija BiH vratila je svega 5,9 miliona KM, piše list.\nKompanija Gas-Res iz Banje Luke nedavno je sa kompanijom Gazprom potpisala ugovor u kojem nema obaveze plaćanja za ratni dug, što znači da preostalih 98 miliona dolara u ovom trenutku padaju na FBiH.\nPre nekoliko godina parafiran je sporazum između vlada Republike Srpske i Federacije BiH o tome da svaki entitet mora da izmiri polovinu duga, ali sporazum nikada nije ratifikovan u Narodnoj skupštini RS.\nOvaj zahtev ruske strane došao je nakon dogovora o isplati klirinškog duga BiH u iznosu od 125,1 milion dolara, a reč je o obavezama bivšeg SSSR po obračunima u vezi sa robnim prometom.\nNakon dogovora u Rusiji o isplati klirinškog duga, BiH nije rešila pitanje ratnog duga za gas, što Rusi sada potenciraju, a o čemu su upoznati i u kompaniji BH gas i u Ministarstvu inostranih poslova BiH.\nrusija GAS dug bih\n“Tajanstveni” investitor dolazi u Vranje


Objavljeno: 27 maja, 2021\nPiše: O. MATAVULj\n– U Sarajevu je bilo 211 logora i mesta zatočenja Srba. Na hiljade ih je zatvoreno bez jasnog povoda, a zatvorenici su pretrpeli najteže nasilje, isključivo zbog nacionalnosti – navodi se u rezimeu.\n– Do danas nije pronađeno 260 Srba. Broj nestalih je verovatno i veći jer su ubijene čitave porodice, a da oni koji su preživeli nisu mogli da prijave nestanke, te ove nestale osobe nisu ni identifikovane ni prebrojane. Institucije predvođene bošnjačkim zvaničnicima iz SDA uložile su ogromne napore da prikriju zločine počinjene nad srpskim građanima.\nU dokumentu se navodi da su Srbi bili u dvostrukoj blokadi, unutrašnjoj i spoljašnjoj. Prva je pratila liniju razgraničenja bošnjačkih i srpskih snaga i uticala je na sve stanovnike. Druga, neprobojnija blokada, koju su postavile bošnjačke snage, bila je usmerena isključivo na Srbe. Tako je svu humanitarnu pomoć kontrolisala bošnjačka SDA koja je, u podeli, diskriminisala Srbe. Zbog toga je ocenjeno da je UNHCR postao „de fakto“ dobavljač za muslimane i bošnjačku vojsku. Iz tih razloga Komisija smatra neprimerenim nazivati Sarajevo „opkoljenim“ gradom.\n– SDA je na najvišem državnom nivou planirala kampanju terora protiv Srba, a nju je sproveo udruženi zločinački poduhvat koji je obuhvatio sve bošnjačke državne institucije.\n„DIREKTIVA“ OBJAVILA RAT – U izveštaju se navodi da je RBiH izvršila agresiju nad SFRJ, napadom na JNA. Glavni dokaz toga je „direktiva za zaštitu suvereniteta i nezavisnosti RBiH“ od 12. aprila 1992. godine. U njoj je SDS, kao legitimna stranka, označen kao neprijatelj i trupe su usmerene da napadnu JNA i regione sa Srbima. Vojno i politički, „direktiva“ nije bila ništa drugo do objava rata SFRJ i njenoj saveznoj instituciji JNA, kao i srpskom narodu u BiH.\n– Jedan od specifičnih aspekata kampanje terora bilo je stvaranje ogromne mreže privatnih zatvora u kojima su počinjena najgora zlodela (mučenja i grupna silovanja) – stoji u izveštaju.\n– Mediji i nevladine organizacije igrali su veliku ulogu u kampanji demonizacije širenjem lažnih informacija i fokusiranjem pažnje i saosećanja isključivo na vrlo stvarne patnje muslimana, pritom potpuno ignorišući patnju Srba.\nCRNE BROJKE – Podaci o ubijenima se kreću od 2.600 (SIPA) i 3.300 (MUP RS), dok je Republički centar za istraživanje rata, ratnih zločina i traženje nestalih lica RS popisao „oko 3.000 ubijenih“.\n– Srpsko stanovništvo grada, koji tvrdi da je tolerantan i multietnički, potpuno je eliminisano od strane onih koji i dalje tvrde da su glavne žrtve sukoba.\nTagovi: izdvajamo, Sarajevo, Sarajevo


Britanski stručnjak Pol Džadž u Institutu za igru\nStarešina grada Londona i jedan od najvećih donatora za kulturu i obrazovanje u Velikoj Britaniji, predsednik Britansko srpske privredne komore, osnivač Biznis škole u Kembridžu koja nosi njegovo ime - Pol Džadž, održaće danas predavanje u Svečanoj sali Instituta za umetničku igru na Senjaku.\nDžadž će upoznati studente, profesore i prijatelje Instituta za umetničku igru sa svojim viđenjem razvoja preduzetništva mladih u Srbiji i predstaviće mogućnosti za međunarodnu saradnju, najavio je Institut za umetničku igru, prva visokoškolska obrazovna ustanova za umetničku igru u Srbiji koja je sa radom počela ove jeseni.\nInstitut za umetničku igru u saradnji sa britanskim pedagozima osnovao je baletski igrač i koreograf Aleksandar Ilić, prvi magistar igre u Srbiji koji je pre dve godine magistrirao na Laban konzervatorijumu u Londonu.\nInstitut je akreditovan uz veliku podršku Laban univerziteta i njegovih profesora kao i brojnih profesora sa ostalih univerziteta u Londonu i od ove školske godine mladi baletski umetnici iz Srbije više ne moraju da idu u svet da se akademski obrazuju.\nInstitut za umetničku igru predavanjem britanskog stručnjaka Džadža otvara sezonu predavanja sa najznačajnijim ekspertima iz sfere menadžmenta umetnosti i kreativnih industrija čime potvrdjuje svoje strateško opredeljenje da okuplja stručnjake iz Srbije i inostranstva u tim oblastima, istaknuto je u najavi.\nBritansko srpska privredna komora\nOnlajn nastava u Srbiji tek što je počela, a zbog jednog predavanja već se digla prašina: "OVO JE SEKSISTIČKI, KAZNITE GA!"


Njujork: U protestima uhapšeno 80 ljudi\nOko 80 demonstranata privedeno je u subotu uveče u Njujorku, polovina njih na Tajms skveru, kada je više hiljada učesnika pokreta "Okupirajmo Vol strit" završilo dan protesta na tom trgu, saopštila je policija tog grada.\nDemonstranti koji su krenuli iz finansijske četrvti u južnom delu Menhetna, gde više nedelja protestuju u jednom parku protiv pohlepe bankara i jednog procenta najbogatijeg stanovništva, pomešali su se sa turistima, posetiocima brodvejskih predstava i policijom u centru Menhetna.\nKada su stigli na Tajms skver, demonstranti su održali skup od nekoliko sati pre nego što su se razišli. Policija u opremi za razbijanje demonstracija i na konjima pokušala je da ih potisne sa trga na trotoare, a tokom dana više od 80 ljudi je uhapšeno, od kojih 42 na Tajms skveru. Dva policajca su povređena u protestima.\n"Nas je 99 odsto", uzvikivali su demonstranti. "Svaki dan, svaku noć okupirajmo Vol strit", "Mi smo narod", "Prodali su nas" i "Želimo rad", bile su parole demonstranata.


MANS poziva tužioca da uđe u EPCG\nPočetna Politička ekonomija MANS poziva tužioca da uđe u EPCG\nMANS poziva tužioca da uđe u EPCG\tsreda, 18 januar 2012 09:35\tMANS\tEkonomija tranzicije\tNakon poslednjeg, bezobzirnog i nezakonitog povećanja cijene struje, građani Crne Gore nisu spremni da ćutke plaćaju namete i čekaju da ih o korupciji u privatizaciji Elektroprivrede obavijeste institucije neke druge zemlje. Zato insistiramo da naše tužilaštvo i policija odmah uđu u EPCG i zaštite interese građana čiji kućni budžeti više ne mogu da plaćaju cijenu korupcije i finansiraju bogaćenje domaćih i stranih tajkuna. Crnogorski građani plaćaju jednu od najskupljih cijena struje u regionu i najskuplji telefonski impuls u regionu zahvaljujući nezasitim apetitima pojedinaca, kao i dogovorima iza zatvorenih vrata i potpunoj pasivnosti državnih institucija koje su dužne da brinu o javnom interesu. Institucije SAD su nam otkrile da su se neki visoki funkcioneri i njihova familija dobro ugradili u privatizaciju Telekoma, čiji vlasnici zahvaljujući tome danas iznose milione iz zemlje, a mi plaćamo skuplji impuls nego bilo koji građanin regiona. Tako su nam nacrtali šemu po kojoj su očigledno završene mnoge privatizacije čiju cijenu danas skupo plaćaju građani. Uvjereni smo da je po sličnom scenariju prodata Elektroprivreda u kojoj od dolaska novih vlasnika nije urađeno ništa konkretno da se unaprijedi stanje u toj kompaniji. EPCG je navodno prodata kako bi se obezbijedile investicije, smanjenje troškova, a time i manja cijena struje. U praksi se desilo potpuno suprotno: investicije su minorne, a cijena struje konstantno raste. Naime, umjesto da ulaže, novi “strateški partner” EPCG drži novac u Prvoj banci. Tako korist od dolaska A2A ima samo familija Đukanović, čija banka se održava upravo novcem koji je bio predviđen za investicije. Istovremeno, mi nastavljamo da plaćamo struju koju troši KAP, jer EPCG sve gubitke koje ima po tom osnovu “pegla” zahvaljujući računima građana. Tako mi kroz svoje račune za struju stvaramo ekstra profite za italijansku firmu A2A, ali i za ruskog tajkuna koji je vlasnik KAP-a, dok istovremeno obezbjeđujemo novac za opstanak Prve banke. Štaviše, dok je Distribucija i dalje u sastavu EPCG kojom upravlja A2A, dio vlasništva nad Prenosom smo prodali drugoj italijanskoj kompaniji, Terna – po istom receptu kao i infrastrukturu Telekoma – bez znanja javnosti i iza zatvorenih vrata. Zato mi danas plaćamo i jednu od najskupljih cijena struje u regionu, ali i bezobzirno visoke naknade za prenos i distribuciju. Naime, iznos potrošene električne energije u prosjeku čini samo oko 40% ukupnog računa EPCG, a ostatak novca izdvajamo za prenos i distribuciju, takse i poreze. Pored bezočno visokih cijena struje, distribucije i prenosa, Vlada bila toliko velikodušna prema “strateškim partnerima” da ih je samo u 2008. i 2009. oslobodila PDV-a iznosu od preko 10 miliona eura. Taj namet mi smo dvostruko platili – jednom plaćajući račune EPCG, a drugi put po osnovu dodatnih izdvajanja za državni budžet. U prevodu, novac koji je trebao otići za izgradnju puteva, škola, bolnica… je završio u džepovima “strateških partnera”. Tako crnogorski građani, u sred finansijske krize, umjesto da budu relaksirani dodatnih izdataka, plaćaju cijenu korupcije naših visokih funkcionera i “strateškim partnerima” omogućavaju da stiču enormne profite. Zato MANS poziva Vrhovnog državnog tužioca da hitno uđe u Elektroprivredu Crne Gore i povezane kompanije, a ne da čeka da nam institucije drugih zemalja otkriju korupciju koja se dešava ispred naših očiju. Vanja Ćalović Izvršni direktor mans.co.meShare\nSlike krčenja parka na Tašmajdanu II\nMasakr motornom testerom II\nSlike krčenja parka na Tašmajdanu


RTCG - Radio Televizija Crne Gore - Nacionalni javni servis :: Svijet :: "Akcijom u Zalivu otklonjen rizik od iranskog napada" / print=true\nŠEF PENTAGONA 21. 05. 2019. 23:09 >> 23:09 0\n"Akcijom u Zalivu otklonjen rizik od iranskog napada"\nAkcija SAD-a koje su rasporedile brodove i bombardere u Zalivu, otklonila je rizik od iranskog napada na Amerikance, rekao je danas šef Pentagona Patrik Šenahan.\nIran upozorio na posljedice eventualne eskalacije tenzija\nIranske vlasti danas su upozorile SAD na "bolne posljedice" eventualne eskalacije tenzija protiv Irana u svjetlu već rastućeg pritiska Vašingtona protiv Teherana.\n"Sigurno je da će biti bolne posljedice za sve, ukoliko dođe do eskalacije (tenzija) protiv Irana", izjavio je američkoj televizijskoj mreži Si En En (CNN) šef iranske diplomatije Muhamed Džavad Zarif.\nPrema njegovim riječima, Iran nema interesa da dođe do eskalacije, ali je jasno da će se braniti.\n"Treba biti izuzetno oprezan, a vjerujemo da SAD igraju veoma veoma opasnu igru", dodao je iranski ministar.


USTAV RS: U septembru 2017. godine počinju okrugli stolovi o izmeni Ustava u oblasti pravosuđa. Izmenama Ustava trebalo bi da bude uređen novi način izbora sudija i tužilaca, kao i sastav Visokog saveta sudstva i Državnog veća tužilaca\nPrvi od pet okruglih stolova u vezi s promenom Ustava Republike Srbije ("Sl. glasnik RS", br. 98/2006 - dalje: Ustav), koji bi do kraja godine trebalo da donesu i konkretne amandmane, biće održan 7. septembra 2017. godine, potvrđeno je u Ministarstvu pravde. Buduće izmene Ustava trebalo bi da urede novi način izbora sudija i tužilaca, kao i sastav Visokog saveta sudstva (VSS) i Državnog veća tužilaca (DVT).\nOsnovna ideja je da se izbegne politički uticaj na izbor sudija i tužilaca, odnosno da oni ubuduće ne budu birani u Narodnoj skupštini Republike Srbije. Okrugli stolovi daće odgovor na pitanje ko će i kako će ih onda birati.\nTema prvog skupa biće "Stručnost nosilaca pravosudnih funkcija", a na narednom, planiranom već za kraj septembra, razgovaraće se o nadležnostima VSS i DVT. U oktobru je planirano da se na dva okrugla stola govori o izboru i sastavu VSS i DVT, kao i o izvorima prava, odnosno pitanjima sudske prakse. Za sredinu novembra planiran je poslednji skup u ovom nizu, a teme će biti mandat sudija, izbor, odgovornost i stručnost.\n- U toku je široki konsultativni proces u vezi s pravnom analizom ustavnog okvira koju je izradila Radna grupa Komisije za sprovođenje Nacionalne strategije reforme pravosuđa za period 2013-2018. godine ("Sl. glasnik RS", br. 57/2013) - kažu u Ministarstvu pravde.\n- Cilj je prikupljanje mišljenja i stavova relevantnih državnih i civilnih institucija o budućim ustavnim izmenama u oblasti pravosuđa. U toku je i proces konsultacija sa civilnim društvom. Posle faze konsultacije biće izrađeni amandmani na Ustav, koji će biti prosleđeni Venecijanskoj komisiji na mišljenje - kaže pomoćnik ministra pravde i šef pregovaračke grupe za Poglavlje 23 Čedomir Backović.\n- Cilj konsultativnog procesa koji je u toku je da se putem što šireg konsenzusa dođe do adekvatnih rešenja koja će dodatno unaprediti stanje u pravosuđu - pojašnjava Backović, i dodaje da je plan da ta rešenja dobijemo do kraja 2017. godine.\nPromene Ustava u oblasti pravosuđa, podsećaju u Ministarstvu, definisane su Akcionim planom za pregovaračko poglavlje 23, sa ciljem jačanja nezavisnosti i odgovornosti nosilaca pravosudnih funkcija. Prvi okrugli sto održan je 21. jula 2017. godine, posle prikupljanja pismenih priloga.\nIzvor: Vebsajt Novosti, V. Crnjanski Spasojević, 23.08.2017.


Psihološko savetovalište za studente: Dan posle - JUGPRESS\nPsihološko savetovalište za studente: Dan posle\nPsihološko savetovalište za studente organizuje wibiner Dan posle koji se održava 30.maja od 17 do 18,30 sati i biće prenošen uživo na njihovoj Fejsbuk stranici. Zainteresovani se mogu prijaviti popunjavanjem formulara https://forms.gle/sypMZHpGYLs24XTn6 . Predavači na prvom webinaru će bitće dr Gordana Nikolić, psihijatar i dr Bojana Dimitrijević, klinički psiholog.\nBilo da smo studenti, srednjoškolci, osnovnoškolci, roditelji, radnici ili penzioneri, svi smo bili suočeni sa pandemijom- nečim što je potpuno vanredno, što nas je izbacilo iz koloseka. Zbog toga ne čudi činjenica da su se mnogi od nas osetili zatečeno u ovoj situaciji. Možda smo se nekada osetili uplašeno, ljuto, anksiozno, možda smo se našli u stanju velike neizvesnosti, navodi se u najavi wibinera.\n“ Sve ovo zaista jesu bile normalne reakcije na okolnosti u kojima smo se našli. Pred nas je bio stavljen zadatak prilagođavanja i solidarnosti i bili smo izloženi velikoj količini informacija koje su za nas mogle biti uznemirujuće. Zbog toga nam je sada potreban proces integracije svih onih osećanja koja smo doživljavali i iskustva koje smo imali”, kažu u Psihološkom savetovalištu.\nUčesnici wibinera dobiće odgovore na mnoga pitanja a neka od njih su kako iskustvo oboljevanja virusom može da utiče na mentalno zdravlje, kako izolacija može da utiče na mentalno zdravlje, da li može ostaviti posledice, koliko informisanja je previše informisanja, koliko je važno da za vreme pandemije osluškujemo sebe i pratimo svoje potrebe?\nKako pandemija polako jenjava, mislimo da je vreme da se na nju osvrnemo i razgovaramo na jedan malo drugačiji način- da govorimo o našem mentalnom zdravlju. Potrudićemo se da, između ostalog, odgovorimo na pitanja, dodaju organizatori.\nU redu je da iz izolacije izađemo zdravi bez obzira da li smo i koliko postigli za ovo vreme. Možda uspemo uvideti značaj nekih aspekata na koje ranije nismo obraćali pažnju. Hajde da čujemo i razumemo sebe i druge, da se prilagodimo i pratimo sopstvene potrebe i ne zaboravimo- nismo sami u svemu tome.\nPrisustvovanje na webinaru je besplatan .


Jedan Zmaj u prvoj postavi, drugi rezerva: Argentinski list sastavio idealni tim od igrača iz regiona – Sport Centar Jedan Zmaj u prvoj postavi, drugi rezerva: Argentinski list sastavio idealni tim od igrača iz regiona – Sport Centar\nSvaki put kad neka od reprezentacija s prostora bivše Jugoslavije ostvari rezultatski uspjeh, mediji širom svijeta slažu idealnu ekipu od igrača s tih prostora.\nSada je, nakon što su Hrvatska i Srbija u dramatičnom zadnjem kolu kvalifikacija izborile Svjetsko prvenstvo, argentinski Ole objavio ekipu čiji bi gol čuvao Slovenac Jan Oblak, golman madridskog Atletica.\nŠime Vrsaljko, kojeg hrvatski selektor Zlatan Dalić ne poziva od Evropskog prvenstva, bio bi desni bek, a društvo u obrani mu prave Srbijanci Nikola Milenković i Aleksandar Kolarov te Crnogorac Stefan Savić. Argentinci su u ovom dijelu ekipe vjerovatno najviše pogriješili jer prema trenutnoj formi postoji nekoliko boljih izbora.\nTrojica od četvorice vezista u prvih 11 ove ekipe su Hrvati – Luka Modrić, Marcelo Brozović i Mateo Kovačić, a tu je još i srbijanski veznjak Lazija Sergej Milinković-Savić.\nNapad predvode kapiten naše reprezentacije Edin Džeko i srbijanski ofanzivac iz Ajaxa Dušan Tadić.\nArgentinci navode i da bi klupa bila snažna sa Miralemom Pjanićem (BiH), Adamom Marušićem (Crna Gora), Filipom Kostićem (Srbija), Dušanom Vlahovićem (Srbija), Ivanom Perišićem (Hrvatska), Stevanom Jovetićem (Crna Gora), Lukom Joviće (Srbija)…\nOle podsjeća i da je Jugoslavija posljednji put igrala na Svjetskom prvenstvu 1990. godine, kada je u četvrtfinalu ispala od Argentine.


U toku upis u školu za trudnice – RTV Panonija\nHomeVestiU toku upis u školu za trudnice\nU toku je novi trudnica u Školici za trudnice koje bi trebalo da se porode u aprilu.\nPohađanjem ove besplatne Škole za trudnice, buduće majke će naučiti kako da se najbolje pripreme za porođaj. Trudnice će u Školi biti pripremljene i za prve korake materinstva, za period koji ih čeka posle porođaja. Predviđena je i obuka za buduće tate koje će naučiti kako da pomognu svojim suprugama i kako da neguju novog člana porodice.\nŠkolica počinje u 28. nedelji trudnoće, a obuka traje sve do porođaja.\n021/4879-580, od 07-13.30 časova\nVojvođanske vesti 19.1.2016.


U klubu pitali Nemanju Matića sa kojom bi poznatom ličnošću volio popiti kafu: Njegov odgovor digao cijelu BiH na noge (VIDEO) – Recepti za Vas\nNemanja Matić je danas vjerojatno najbolji fudbaler Srbije, a ovaj iznimni sportista svakom svojom novom igračkom izvedbom dokazuje da spada u sam vrh svjetskoga fudbala, dok u Srbiji baš i nema neku konkurenciju, barem ne ttrenutno.\nNakon nekoliko godina koje je proveu u srpskoj ligi, Matić se vrlo brzo našao u inostranstvu, pa je karijeru nastavio u portugalskoj Benfici, da bi nakon nekoliko veoma uspješnih sezona u Portugalu za njega se zainteresovao londonski Čelzi u koji je Matić poslie Benfika i prešao. Međutim u Čelziju se zadržao samo dvije sezone jer su ga ubrzo htjeli u velikom Mančester Junajtedu u kojem je sada već treću sezonu i jedan je od glavnih igrača tog tima kojem trener Mančestera Murinjo veoma vjeruje.\nOvih su dana igrači Mančestera imali obavezu da snime novi promotivni video za svoga sponzora, a jedan od zadataka im je bio da kažu sa kojom bi poznatom osobom svaki od njih volio popiti kafu. Svi su dali svoje odgovore, ali je nekako najzanimljiviji bio odgovor kojeg je dao Nemanja Matić.\nDok su drugi fudbaleri nabrajali neke druge poznate fudbalere ili neke svjetske muzičke i filmske zvijezde, Nemanja Matić je nekako iznenadio sve sa svojim izborom.\nMatić je kao odgovor na ovo pitanje naveo poznatog glumca iz BiH, Mustafu Nadarevića, koji je zadnjih godina najpoznatiji po svojoj ulozi Izeta Fazlinovića u poznatoj komičnoj seriji ”Lud, zbunjen, normalan”, koja je veoma popularna i veliki je hit u regiji.\nNa ovome videu možete da vidite kako je sve to izgledalo i kako je zvučao Matićev odgovor:


Arena NAOCARE CRUISER SOFT 92426-19 cena, cene Srbija, prodaja Beograd Novi Sad Niš\nArena NAOCARE CRUISER SOFT 92426-19 cene\nEPonuda nije internet prodavnica već Vam omogućava da brzo i lako nađete Arena NAOCARE CRUISER SOFT 92426-19 po najjeftinijoj ceni. Naš cilj je da kupci budu što bolje informisani o ponudi Arena NAOCARE CRUISER SOFT 92426-19 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena NAOCARE CRUISER SOFT 92426-19 sa PRODAVCEM. EPonuda ne može da garantuje potpunu tačnost specifikacije i slika za Arena NAOCARE CRUISER SOFT 92426-19. Pre kupovine, podatke za Arena NAOCARE CRUISER SOFT 92426-19 proverite na sajtu PROIZVOĐAČA.